US Ralkap Hriamnam Tha Bik Pawl | THE CHIN EXPRESS\nUpdated on January 21, 2021 6:28 am\nUS Ralkap Hriamnam Tha Bik Pawl\nUS President Donald Trump nih Iran cu kah a tim lo nain US Ralkap hriamnam ṭha bik pawl zohta hna usih.\nRalkap 3 million deng le vawlei cung leiṭhen (continents) 7 ah sakhan 4,800 leng a ngei i kum 1 ah budget $700 billion leng a hmangtu US ralkap cu vawlei cungah a ṭhawngbik asi, tiah pom cio asi. Atanglei hna hi US ralkap hriamnam ṭha bik pawl an si.\nUS Vanlawng Ralkap (Air Force) nih ‘B-52’ tiin auhmi seh-8 ngei a ngan chiahru mi bomb thlaknak vanlawng 75 hrawng a ngeih. Bombs, mines le missiles cawh in 35 tons rit a phorh khawh.\nMah vanlawng pawl hi kum 1952 in hman hram an thok hna nain liamcia kum pawl ah ṭha chin in an tharchuah ṭhan lengmang hna i atu cu vanlawng in kahmi missiles pawl zong an phor kho cang.\nB-52 vanlawng pakhat nih missile 20 cio an phorh khawh. Missile par ah 1,360kg a ritmi bomb bunh khawh asi. Missile cu vanlawng in an thlah cangka in a chungah rawn ciami lam le a seh-pangka hmangin a zuang i tinhpiakmi hmun cu a khen.\n‘B-2’ tiin auhmi, papalak thla bantukin sermi bomb ngan pipi thlaknak vanlawng nih cun bomb sawhsawh lawng si loin nuclear hriamnam pawl zong a phorh khawh.\nUS Air Force nih Missouri state um Whiteman Air Force Sakhan in B-2 vanlawng 20 a hman hna, nain Guam le Indian Ocean i Diego Garcia island um US ralkap sakhan le sakhan dangdang zongin zuanter khawh an si. Atang video ah zoh khawh si.\nSeh-4 ngei B-2 vanlawng pakhat nih US ralkap bomb ‘GBU-57 Massive Ordnance Penetrator’ 2 a phorh khawh. Mah hi nuclear bomb asi lomi US ralkap bomb vialte lakah a ngan bikmi si.\nMah bomb pawl cu pe 30 an sau i 13,607kg an rit. Nuclear bomb a si lomi pawl nih an phak khawh lomi vawlei tang thukpi um missiles le ralkap headquarter pawl kahnak caah sermi bomb an si.\nB-2 nih cun hriamnam dang tampi zong a phorh khawh. Syria, Iraq le Afghanistan ram ah raltuknak zong an test cang.\nB-1 bomb thlaknak vanlawng pawl\nSeh 4 ngei bomb thlaknak vanlawng hi US nih 60 leng a ngeih. US Air Force vanlawng vialte lakah hriamnam tambik a phor khomi asi i cruise missile, gravity bomb le naval mines telh in 34,019kg a phorh khawh.\nLiamcia caan ah, B-1 vanlawng pawl cu ‘Joint Direct Attack Munitions’ timi bomb pawl thlaknak caah an rak hman hna. Mah bomb pawl cu an mei ah duhnak paoh monghnak system bunhmi an si i pe 15 chah/thuk a pemh khomi an si.\nUS Air Force nih F-22 vanlawng 180 hrawng a ngeih. Mah hi US raltuknak vanlawng ṭha bik asi tiah zumh ciomi asi. Na ralpa vanlawng vialte a kah khawh dih hna.\nDuhnak paoh ah dik takin mongh khawhmi bomb ‘Joint Direct Attack munitions’ 2 le radar-monghmi van raldohnak missiles pawl a phorh khawh hna.\nF-22 vanlawng pawl cu na ralpa radar nih hmuh khawh lo dingin a um khawh caah, na ralpa vanlawng sakhan pawl kahnak caah hman khawh asi. Mah hnu ah na hawile nih, radar nih a hmuh khawhmi vanlawng pawl le cruise missiles pawl in rung bawmh khawh asi.\nMonghmi-missile le ral kahnak rili-tang lawng pawl\nUS Navy nih rili tangah a um khomi lawng (submarines) tam ngai a ngeih. Rili le vawlei um na ral pawl kha duhnak poah mongh khawhmi ‘Tomahawk cruise missiles’ in kahnak caah hman khawh asi.\nUS Navy nih a hmanmi rili-tang lawng vialte lakah a ṭhawng bikmi cu ‘Ohio-class guided-missile submarine’ tiah auhmi an si. US Navy nih 4 a ngeih hna i Tomahawk missiles 154 cio an phorh khawh.\nMah missile pakhat cio cu a par ah 453kg a ritmi bomb bunh khawh an si i meng 1,000 hla tiang kahnak khawh an si. Cun, mah missiles 1 cio nih cun monghnak system chungah target 15 an phorh khawh caah lam tantim in na duhnak paoh ah ṭhial le mongh khawh an si. Tahchunak ah, Iran na kah nain lam tantim a phak lio ah na lung aa thlen ahcun hmun dangah tlakter khawh asi.\nOhio-class rili-tang lawng 4 pinah, US Navy nih Virginia-class le Los Angeles-class tilawng 40 leng a ngeih rih hna. Tomahawk missile an phorh khawh cio nain tlawm deuh lawng an phorh khawh.\nAircraft carriers (Vanlawng phorhnak tilawng pawl)\nUS Navy nih vanlawng phorhnak tilawng ngan pipi 11 a hman hna lio asi. Nimitz-class 10 le Ford-class 1 an si. A tam ngaimi a lo nain, rianrang in raltuknak ah hman awk a ṭhami cu 3 lole 4 lawng an si.\nNikhatni ahkhan, ‘USS Harry Truman’ tiin auhmi vanlawng phorhnak tilawng cu Middle East ah a um.\nMah tilawng pakhat nih hin F/A-18 vanlawng telh in vanlawng 60 leng cio an phorh khawh. F/A-18 vanlawng cu van-in-vawlei kahnak missiles 2 i phorh in meng 1,200 hla tiang ral a va do kho.\nVanlawng phorhnak tilawng 11 pinah, Navy nih ral kahnak tilawng 9 a hman chih fawn. Vanlawng hme deuh pawl an phorh khawh ve. Mah tilawng pawl nih cun US ralkap vanlawng thar bik ‘F-35B’ pawl an phorh hna. Marine Corps nih an hmanmi ral kahnak vanlawng pawl an si.\nF-35B nih cun monghmi bomb 2 a phorh khawh i meng 500 hla tiang ral a do kho.\nDestroyers le cruisers\nDuhnak paoh ah mongh khawhmi missile i phorh in ral doh aa thawhmi tilawng (destroyers) pawl cu US Navy nih a hmanmi an si ve i vanlawng phorhnak tilawng (aircraft carriers) pawl he i bawm in ral tuknak ah hman khawh an si. Amah lawng zongin hman khawh thiam asi.\n‘Arleigh Burke-class’ phun pawl hi ‘destroyers’ an ti hna i US Navy nih 70 leng a ngeih. Tomahawk missile 56 cio an phorh khawh i rili le tlang um na ralpa kahnak caah hman khawh an si.\n‘Ticonderoga-class’ phun tilawng pawl an um rih. Missiles an phorh khawh ve nain ‘destroyers’ tilawng pawl nakin tlawm deuh lawng an phorh khawh.\nMah tilawng phun 2 ahhin Navy missile system ttha bik ‘AEGIS’ an um. AEGIS system cu na target konglam tlaihnak caah hman asi i rili cungum na ralpa missile tilawng he tlang i na ralpa he kahnak caah hman khawh asi.\nVice President Mike Pence nih Trump a Thlah Duh Lo\nUS ah Cung Dawt Cem an Thah Ning a Nupi Nih Hitin a Chim\nSalai Lairamthang: Biden 100 Days Plan le Coronavirus Rescue Plan\nKa Aiawhmi Hakha Khua Ka Tlawng Te Lai: Miss Universe Myanmar 2020 Winner Thuzar Wint Lwin


Thantlang Peng Chungah athian Rian Tuantu Pahnih Fak Lak In An Vuak Hna Tiah Theih A Si A Poi Taktak — Salai Ephraim Thawngpang\nThantlang Peng Chungah athian Rian Tuantu Pahnih Fak Lak In An Vuak Hna Tiah Theih A Si A Poi Taktak\nChin ramkulh cu Khrihfa ram kan si i a bik in kan mah northern Chin a simi Hakhat, Thantlang le Falam hna hi cu Laimi tiah aa aumi zong kan si, Cu Laimi nih a huap dihmi cu Khrihfa kan sinak zong a si rih, Khrihfa kan si ko kan i ti lio ah a phungmen Khrihfa sinak in cun Pathian pennak chungah luh khawh a si lo i pianthar (Born again) kan timi hi a herh bak caah kan Lairam chungah cun an biakmi kan Pathian nih a bia phuang tu dingah a salnu le salpa pawl a thlah peng hna.\nCun Pathian biaphuan kan ti tik ah hin minung kan si bantuk in kan ei khawh deuh ding in a phuang tu an um bantuk in kan mah le kan zumhnak he aa keih deuh loning in a phuang tu zong cu an um ve ko, a si nain kan Bawipa Jesuh hrim nih cu ti cun va phuang uh, kha ti cun va phuang uh tiah nawl peknak a um lo i Khamhnak thawngtthabia hi vawlei cung khuaza kip ah va phuang uh ti a si caah zei ti an phuan zongah Khamhnak thawngtthabia a si ko ah cun cohlaan ding kan si ko, kan zumh ning he aa tlaak lo belte ah cun i ceih ttihnak (Discussion) zong tuah khawh si ko i na thawngtthabia phuanmi a hmaan lo tiah velh le vuak hna hi cu ttih a nung tuk.\nChin ramkulh Thantlang peng Khuahrang khua ah Pathian thawngtthabia phuangtu Pastor pakhat le Evangelist pakhat hna cu Khuahrang khua tlangval pawl nih zaan pumh an ttin/lawi pah ah lam in an rak bawh hna i faak ngai in an velh hna. Mah Pathian thawngtthabia phuang tu pahnih hna nih hin hlasatu singer pakhat le piangthar kaami pa pakhat kalpi in a luan ciami July 1 (cacawn nikhat ni) ah khan Khuahrang khua ah Pathiang thawngtthabia phuang dingin an phan.\nCacawn nikhat ni zaan in pumhnak an thok i a thaizing in chun cawnnak te zong an nei i cu ti cun Pathian nizan (July ni 7) tiang Pathian thawngtthabia phuannak in caan an hmang. Mah Pathian ni zaan pumhnak in an ttin lio ah Khuahrang tlangval minung 15-20 tluk nih cun an rak bawh hna i an velh hna, pakhat hna hi cu il tlaang cung bak in an thlaak, singer nu le an i tthitmi pa pakhat belte cu zei ti hmanh in an ti hna lo.\nMah zaan i an velh chap hna leengah thazing zong ah lam in kan in bawh rih hna lai an ti caah khuadei tiang hmanh um ngam ti loin zinglei suimilam pakhat (1:00AM) tluk ah Khuahrang khua in Hakha lei ah an tlung. Hi thawngpaang hi kei mah nih phuah chommi a si lo i a dikmi bak a si, theih a duh bakmi nan um ah cun hi ni le caan ah Khuahrang khua ah ho ni dah Pathiang thawngtthabia a phuan timi rak sulhhlat ulaw nan theih khawh cio ko lai.\nCredit: bellereuel website\nTagged Thantlang Peng Chungah athian Rian Tuantu Pahnih Fak Lak In An Vuak Hna Tiah Theih A Si A Poi Taktak\nIsrael Prime Minister Benjamin Netanyahu Cu Ral A Tho Taktak Ko Cang Ne Lai Maw A Mahtu Cawl Hmasat A Tim Cang →\n← Halkha PK Pawl Hna Nih Kan Fa Le An Tleih Tik Hna Ah Phaisa Cawiter Lo In Thonginn Tuah Rak Kan Thlak Piak Hna Sehlaw Kan Duh


FDA nih Pfizer COVID-19 raikhamsi cu 'tling tein a cohlan' cang - THE CHIN EXPRESS\nFDA nih Pfizer COVID-19 raikhamsi cu ‘tling tein a cohlan’ cang\nPfizer COVID-19 raikhamsi cu US cozah Sii le Rawl Zung (FDA) nih tling tein a cohlan cang.\nHmasa ahcun FDA nih Pfizer, Moderna le Johnson & Johnson cu ‘lakhruak poipang (emergency)’ lawngah hman dingin a cohlan hna.\nNain, nizaan ah Pfizer cu zei tik paoh ah COVID-19 raikhamsi caah hman dingin tling tein a cohlan cang.\nModerna company zong nih FDA sinah “tling tein cohlan piak dingin” a sok ve nain mah ca kan ṭial lio tiang ahcun FDA nih bia a khiak rih lo. Johnson & Johnson tu cu a sok rih lo.\nPfizer company CEO Albert Bourla nih, “FDA nih COVID-19 raikhamsi tling ah a kan cohlan piak cang caah raikhamsi chunh a lungawṭawmmi hna caah i sungphiat a fawi deuh cang lai, cun raikhamsi chunh a duhmi an karh deuh lai,” tiah a chim.\n“FDA nih tling tein a cohlan rih lo caah tiin raikhamsi chunh a duh rih lomi pawl, atu cu vawlei cungah upat bikmi FDA nih tling tein a cohlan ko cang hih … raikhamsi hi a ṭha in a him ko tiin a cohlan cang ko hih,” ati.\nVoi 3nk chunh cio kan hau lai\nPfizer CEO Bourla nih, “Chawnh a fawi tukmi le thih a fawi tukmi Delta Variant a karh tuk caah le thla 6 hnu ahcun raikhamsi tha a zor caah ṭhawnternak caah voi 3nk i chunh cio kan hau hrimhrim lai,” ati.\nKan hnu zarh zongah US President Biden acozah nih, “Pfizer raikhamsi voi 2nak aa chunhnak thla 8 a tling cangmi paoh cu September 20 thokin voi 3nk chunh nan ngah dih cang lai,” tiin thawng a rak thanh.\nUS ram ahcun raikhamsi phun 3:\nJohnson & Johnson lawng an hman hna.\nPfizer hi FDA nih emergency caah hman dingin a rak cohlan hmasa bikmi asi caah Pfizer aa chunmi an tam cem. Nizaan tiangah Pfizer raikhamsi 204 million leng an chunh cang hna, tiah CDC cazin ah hmuh khawh asi.


Tuchun ralkap nih Myanmar ram uknak a laak ni ralkap le RCSS/SSA kar kahdohnak a chuak – Onlinenungak\nTuchun ralkap nih Myanmar ram uknak a laak ni ralkap le RCSS/SSA kar kahdohnak a chuak\nTuchun ralkap nih Myanmar ram uknak a laak ni ralkap le RCSS/SSA kar kahdohnak a chuak. 2021 February 1 ralkap nih uknak a laak hnu Cozah ralkap le Shan ralkap RCSS/SSA hna cu Shan ram thlanglei Lin-Khe pengkomh, Mai-pan peng chung ah an i kaap tiah TaiFreedom media nih a langhter.\nTuchun suimilaam 7:50AM ah Lin-Khe hrambunh Myanmar Cozah No. 99 chi-hlin-tat (ခလရ-၉၉) i minung 35 fai hna nih Mai-pan peng chung um Shan rapkap RCSS/SSA sakhan ah va fuh hna i hmaitonh in minute 10 chung Naa-Mun khuatekomh nichuah lei Nawng-Lay khua pawng ah an i kaap.\nHi an i kahnak ah kaphnih ralkap lei in a thimi le hliam a tuarmi cu an um rih lo tiah an langhter. Cun, nizaan January 31 zaan zong ah RCSS/SSA le Cozah ralkap kar ah kahdohnak a chuak. 2021 chung ah voi thum tiang an i kaap cang tiah theih a si. The Hakha Post


Tutan Hlasakthiam Bawi Thiang Bik Nih Tleicia Pi Kil Iang (Tleicia) Caah Hla A Sakmi Cu Ngaih A Chia Hringhran-Video – Chin World News Evening\nJanuary 6, 2020 Salai Van Music and Videos\nTutan hlasakthiam Bawi Thiang Bik hlasakmi cu ngaih a chia kho taktak. Hi hla a phuahtu hi Nu Bawi Hnem (U.S.A) ah a ummi a si i hla aw hi B.H Van@Lenfu nih a tuahmi a si i Bawi Thiang Bik nih a sak. Tha tein rak ngai ve hmanh ngaih a chia kho taktak.\nHi hla hi tleicia Pi Kil Iang zuuhla amah philh lonak hla a si. Hlaphuahtu zong a thiam ngaingai. A hlabia zong a ttha ngaingai. Cun a hla aw an kalterning hi ngaih a nuam i lung a leng i ngaih a chia ngaingai. Rak ngai ve dingin kan in sawm hna.\nLaimi hibantuk zuuhla hi kan ngeih tukin ka thei lo. Hibantuk nu le pa maw siloah unau le nau caah tiin le pi le pu caah zuunhla philh lonak hla a phuahmi hi kan tam lo ngaingai. Tutan ah Nu Bawi Hnem nih Pi Kil Iang tleicia philh lonak caah a phuahmi hi rak ngai ve law rak share piak cio hna uh!\nBilly Graham nih a thih hlanah a chimmi rak rel chih ve. Pathian Kan Zumhmi San A Tlai Ti Maw: Billy Graham Bialehnak. Biahalnak: Nihin i Pathian kan zumhnak ah zeidah thathnemnak a um ti? Vawlei hi a buai chin lengmang i kan him chin lengmang ti lo. Pathian kan zumhnak zong nih a kan himter deuh hlei ti lo. Zeihmanh nih a kan himter deuh hlei ti lo. Zeidah Pathian kan zumhnak san a tlaihmi a um?\nJesuh Khrih he nun ti hi na nunnak hmuitinh sangbik ah chia zungzal. Pathian sinah thlacam lengmang, Bible rel lengmang law na Khrihfabu chungtel he hawikawmhnak ngei lengmang. Bible nih vawleicung le a pumsak duhnak vialte cu an lo dih lai. sihmanhsehlaw Pathian duhnak a tuahmi hna cu zungzal in an nung’ a kan timi hi zeitik hmanh ah philh hlah! (1 John 2:17).


Hla 149—Teinak Hla | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Arab Holh Armenia Holh Attié Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Douala Holh Dutch Holh Edo Holh Efik Holh Esan Estonia Holh Ewe Holh Ewondo Faeroese Holh Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Greenland Holh Grik Holh Guarani Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Iceland Holh Igbo Holh Iloko Holh Indonesia Holh Isoko Holh Italy Holh Jamaican Creole Japan Holh Javanese Kabiye Holh Kabuverdianu Kachin Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Punjabi Holh (Nastaliq) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Tena) Rarotongan Holh Roma Holh (Masidonia) Romania Holh Romany (Germany) Romany (Lovari, Hungary) Romany (Macedonia) Cyrillic Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovenia Holh Solomon Islands Pidgin Holh Somali Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\n1. Thangṭhat Jehovah. A min sangpi ah hlorh a si cang.\nAa porhlawmi Izipt, ral rili chung a paih hna.\nPathian thangṭhat u;\nAmah hleiin pathian dang um lo.\nTeinak hmumi Pathian,\nA min Jehovah a si.\nJehovah Bawi, Cungnung Bik a si,\nZeitikhmanh aa thleng bal lomi a si,\nA rauhhlan ah ral vialte sunghter in\nA min cu a thianter cang lai.\n2. Atu ah mi nih an ralchanh, Siangpahrang Jehovah.\nFaraoh nakin an ṭhawng,\nSiseh ningzahnak hmu lai.\nArmageddon ah; Hrawh an si cang lai,\nan luat lai lo.\nMi vialte nih an hngalh lai,\nJehovah Pathian min.\n(Salm 2:2, 9; 92:8; Mal. 3:6; Biat. 16:16 zong zoh.)\nTeinak Hla (Hla 149)


Chief Minister cu NLD caah ruahchannak um bak tilo hi?\n2020 Ahcun Miphun Party Nih Chief Minister An Ṭuan Cang Lai. Mizapi ruahnak ah NLD long nih ramkomh (Union), ramkulh le ramṭhen (State/Region) kip ah cozah an ser te lai tiah kan chim/ruah tawn. Hihi aa palh taktak mi ruahnak a si. Thuk deuh in khua kan tuaktan lo ruangah le a chunglei pil diklak in thil kan tuaktan lo ruangah a si.\n2008 phunghram article 261 long kan zoh. Hihi remh hna seh law fawi deuh in miphun party nih Cozah an ser lai i, CM zong an ṭuan kho lai tiah kan ruat. Hihi a si dih naisai lo. Article 261 remh lo zongah tlangcung miphun kan lungfim cun miphun party nih cozah ser khawh le Chief Minister ṭuan khawh tuk si.\nTlangcungmi nih lungfim bu tein mahle miphun party cio thazang kan pek hna si cun article 261 remh piak lo zongah Cozah kan ser kho i, Chief Minister zong kan ṭuan kho ko. A tanglei ah vun zoh tuah usih. Kawlram Parliament ah ṭhutdan 664 a um. Ralkap nih 166 an i lak cia\nMizapi thim ding cu 498 a si. Hi chungah, Rawn (Region) ah 291 a um. Tlangcung (State) ah 207 a um\nRamkomh cozah serkhawhnak ah 333 hmuh a hau. Kawl/rawn party chungah a tanglei pawl a um. NLD\nUSDP. NUP. UBP, Thura U Shwe Mann hruaimi. PP, U Ko Ko Kyi hruaimi le e.t.c (mizapi theih deuhmi long ka langhter)\nHi vialte party nih rawn (region) i hmunhma 291 khi an i cuh lai. Cutikah, NLD nih tambik a ngah te lai\nUSDP nih tlawmpal te a ngah ve te lai. UBP nih zemawzat a ngah ve lai. PP nih zeimawzat a ngah ve fawn lai. Cuti si cun NLD nih 291 chungah a tam bik 250 long a ngah te lai. Cozah sernak caah 333 a haumi chungah 250 long cun cozah a ser kho ti lo.\nTlangcung mi vialte kan lungfim i, Kawl longlong bochannak le Kawl nih fial chukcho le ṭhudir tuah ter long kan duh ti lo ahcun miphun party cio mee (vote) kan pek cio hna ahcuun. Tlangcung hmun i 207 a ummi chung ah 150 tal hmunhma kan lak khawh si cun a ho party hmanh nih anmah longin cozah an ser kho ti lai lo.\nKomh cozah (coalition government) tu dirh si cang lai. Cu tikah president cu nanmah nih tlaih u law, Chief Minister le Union minister zeimawzat cu kanmah nih kan tleih ve lai tiah (give and take) in a kal lai.\nCuti kanmah Miphun party cio nih cozah kan ser khawh si cun Nay Pyi Taw leiin (ṭhudir) an kan tuahter tawnmi kha an kan tuahter kho ti lai lo. Chin National Day ah CNF biachimnak nawl pek le pek lo kongah Nay Pyi Taw lei biachahnak hngah a ho ti lai lo.\nChin miphun tonbiaruahnak tuah kan duhmi cungah cunglei (Nay Pyi Taw) lei ah va hal ta tibantuk a um ti lai. Cu bantuk dirhmun cu kan duh, nan duh cio ko lo maw? Cu bantuk dirhmun a duhmi nih Chin Party CNLD mee (Vote) rak pe cio uh. Kawl pawl nih ṭhu an ti paoh ah ṭhut i, dir an ti paoh dir a duhmi nih, NLD le USDP kha mee (vote) rak pe te uh.\nKawl pawl nih ṭhutdir tuahter a duh lomi le mah nawl ngeihnak tein a ṭhu duhmi, a dir duhmi paoh nih CNLD vote rak pe te uh. Pakhat belte cu, a minung zoh chih lo awk cu ttha fawn hlawh kaw, Thantlang cun Dr. Hmuh Thang le Henry Van Thio nan vote mi hna belte cu ka Amen ko lai. Miphun dang (Kawl) pawl nih ’’Ṭhu Dir’’ tuahter lengmang hi duh ti hna hlah usih. By- Salai Biak Tum Lian. 21 June, 2020\nBe the first to comment on "Chief Minister cu NLD caah ruahchannak um bak tilo hi?"


CNA Ralbawi Major Mang Lai Biachim Cu A Mak Kho Taktak - Chin Eleven News\nMah kan ralpa hi kum 1/2 menah tei lo kho si,kum 4/5 rau khomi ral si caah felfai tein doh haumi a si caah capawl khangh bantuk in chikkhat aa hliau mi sinak in,kum zeizat rauh zongah kan ralpa hi ado kho tu si ding khan itimhtuah a haumi si.\nVuivai hi isum hau,vuivainak nih khurkhua diklo ruahnak a chuahpi tikah vuivai thai in nunhman a fawite caah vuivai lo tein lungthiang tein JMC ah rak ifonh uh,a vuivai pengmi nih ral an tei bal lo;a vuivai le mah phu pakhat men zalon duhtuknak nih ahrinmi cu, Shan state khi a si ko.Shan state ah hriamtlai phu tampi an dirh I a donghnak ah an ral do kho loin anmah le mah an I do ko. Chinramah mah bantuk um lonak dingah vuivai lo tein JMC ah rak ifonh(join) colh ve uh.


A Mak Bak! NUG Nih PDF Hi A Hman Aa Palh Sual Ahcun Kan Lo Cikcek Lai Hih! - Chin Eleven News\nJune 6, 2021 admin@chin11news.com Health 0\nNUG nih PDF hi hman aa palh sual cun kan lo cikcek te lai! Atu ah kan theih bantuk in NUG cozah thar nih Kawlram ram chung raldohnak kong thawng kan thanh zau lai an ti.


India um Kawlram mi hna zong nih Sandah an piah ve cang! – Kawltu Team\nIndia um Kawlram mi hna zong nih Sandah an piah ve cang!\nDelhi: India ram chung i a um mi Kawlram mi hna nih Kawlram i thil a cang mi an duh lo nak an langh ter ve tak tak cang.\nFebruary, 5 , 12 :00 Pm chun lai ah khan Delhi khuachung i a um mi kan Laimi hna le kan kawlram unau hna nih Delhi khuachung ah Min Aung Hlaing nih a hmaan lo tak tak in uknak ai laak mi an duh lonak cu sandah bak va piah in an langh ter ve cang.\nHi sandah piahnak ah ai thawh mi hna hi a tlang pi cu (Refugees) Ralzam an si thlu dih. Community pawl hruainak he an i thawh cio hna i Bus 5 bak an khat thlu dih ti theih a si fawn. A dang tein mawtaw in a ra mi an um len rih. A milu in rel ahcun 500 reng lo bak an chuak kho.\nA tanglei ah hin Delhi ummi nih Sandah an piahnak Full Video in rak zoh ve.\nCredit: Johnny thawng\nMipi nih Kawl Ralkap an duh lonak cu fak piin an au i, Ralkap hruai tu Min Aung Hlaing a hmanthlak zong vawlei ah an ke bak in an lamh chih i ” Military, Down Down!!” tiah an aw pi dih lak he an duh lo nak le an huatnak cu fak piin an langh ter.\n← Congratulation ! Tial Cung Thang nih Indonesia pa Paul Lumihi cu Round 2 ah a Tei\nPPP Haotu Daw Thet Thet Khine cu MSWRRM Vuanci ah thim a si. Riantuan tu pawl an i phuak dih. →


PDF nih CDM luh a duh lo mi paoh paoh cu kan i thianh dih cang hna lai tiah cathanh an chuah – Chintanbo\nPDF nih CDM luh a duh lo mi paoh paoh cu kan i thianh dih cang hna lai tiah cathanh an chuah\nSeptember 22, 2021 admin MYANMAR NEWS 0\nMongyua(မုံရွာ) khua ah PK pakhat an kahthah i ralhrang kuttang ah zung a kai rihmi Non CDM paoh kan in tianh dih hna lai tiah Mongyua mipi ralkap phu nih an thanh. September 22 zingka ah Mongyua khua Pyituangsuh lampi le Khuahel lam ai tonnak ah PK pakhat cu a ho ti hngalh lo mi pakhat nih meithal in a kahthah tiah theih a si.\nSeptember 22 zingka ah Mongyua khua Pyituangsuh lampi le Khuahel lam ai tonnak ah PK pakhat cu a ho ti hngalh lo mi pakhat nih meithal in a kahthah tiah theih a si. Mongyua PDF nihcun hi PK pa hi kanmah thahmi asi i Sipin,Kahngiahnah, Lahwahkah le Ngunkhuai zung telh in ralhrang he pawlkom in zung a kai rihmi hna Non-CDM paoh cu kan in thianh dih hna lai tiah catthanh an chuah.\nNUG cu ralhrang nih a hlan chan ah an tuah mi sualnak le an tuah lio mi sualnak hna caah tuanvo la in aa tluk te in thil a can khawhnak ding caah thazaang chuah in riantuan,kilven ding in tuanvo ngei mi (Responsibility to Protect) he pehtlai in Vuanci reng kumtin meeting “Runven ding ah le tuahsernak hna runven ding thloh ding ah nu hna le nu ngakchia hna kong ” tlangtar in 2021 September 20 ni ah tuah mi meeting ah a chim i a nawl hna.\nMeeting ah UN Myanmar palai U Kyaw Moe Tun cu a kai i bia a chim mi cu a tanglei bantuk hi an i tel.\n(1)Faktuk in sualnak an tuah mi thahnawnnak,Ral phungbuar,mibu piin harnak pek,miphun cungah hleihluat tuk in sualnak hna chung in mipi hna cu kilven ding in ramdang hna nih tuanvo ngeih nak kong\n(2)Runven ding in tuanvo ngeih ding le Nu hna, daihnak,himnak kong timhtuahnak cu a tlamtlin khawh nak ding ah nu le pa sinak lei le Pa/ Nu phungning asi mi sualnak hna caah a luancia caan i sualnak lawng si lo in,tu kan ton cuahmah mi sualnak hna caah tuanvo lak ding le phungning tein ceih a herh nak kong\n(3)UN nih cinken ning ahcun Myanmar ram ah nupa sinak lei i hremnak cu Myanmar ralhrang ral lam i an ziaza langhnak a si nak kong, raldohnak he pehtlai in nupa sinak lei i tlerhnak hna i Myanmar ralhrang hna i raltuk timhnak pakhat a si nak kong\n(4)Democracy mipi hruaitu hna cu an tlaih hna i 2021 February 1 ah phungning lo in ralhrang nih hramhram uknak lak hnu in harnak chungah Myanmar nu hna cu ralhrang uknak duh lo nak langternak hmun ah hmai ah an chuah nak kong\n(5)Myanmar ram kong cu UN nih fel tein zohpiak in a biapi bik ah ruahpiak kan herh, tu lio kan ram phungning tangah kahdohnak a um mi hmunkip ah security la in anmah lila nih tlaihhrem nak le a dang horduh cuainak lei tlerhnak hna cu an ral lamkip in an hman caah Nu hna a bik in tlangcung um Nu hna le sex lei tlerh khonhnak caah a phu tawk in i dirkamhnak lam a um le um lo nak kong\n(6)Faktuk in hremnak thahnawnnak hna ah mipi hna cu kilven ding in rian nan ngei tinak ramkip nih nawlpek can he buaktlak in kan i tinhmi a tlamtling khaw lai tiah ruahchannak ngeihnak kong,\n(7)Ralhrang nih an tuah mi sualnak hna cu dantat an in nak ding le a sualtuk mi thiltuah nak cu ngol ter ding in ramkip le UN nih kan bawm ko u tiah a nawl hna nak kong\n(8)Myanmar ram chungah a ummi tlaihhremnak kong tel in a dang sualnak hna kham ding le sualnak ngei mi hna cu dantat ding in ramkip nih cohlang in thapek nak kan herh tuk nak kong a chim mi hna cu an si. Crd; The Chin Post\nUpdated News; Hakha ah Nungak Lal Par Mawi cu zankhat a tlau hnu ah an hmuh than cang e\nGood news; Min Aung Hliang ralkap hna karlak ah lungrual lonak le kahdohnak a chuah ve cang


Loh Bak Kan Si Sual Ne Lai Maw? : Dam Lo Caah Cun Tih Nung Taktak Pei A Si Ko Cang Hi – Onlinenungak\nLoh Bak Kan Si Sual Ne Lai Maw? : Dam Lo Caah Cun Tih Nung Taktak Pei A Si Ko Cang Hi\nHakha siizung siibawi hna zong nih mifir ralkap uknak an doh ve cang, uar an um bak. A tanglei hi Dr. Ngun Cung Lian nih a tialmi a si. Hakha Sizung ah လက္ေထာက္ဆရာဝန္ (AS) pawl cu Civil Disobedience kan tuah caah sizung ah kan kal ti lo.\nEmergency mizaw nan um sual ah cun aleng ah free te in zoh khawhnak ding khua kan khan lio . Mizaw zoh kan zuam lo , zawnruah lo asi hrim lo . Ralkap uk kan duh lo tihi asi ko . Thawng kan rak tial than te lai. 3 .2 . 2021, Rak Share cio uh law, Dr . Ngun Cung Lian. Assistant Surgeon, Hakha General Hospital. Salai Lungthli Tum\nWuhan Covid-19 Virus A Chuahnak Hmun Ah WHO Pawl Nih Hlahlainak An Tuah Cuahmah I An Hmuh Khawh Mi Cu\nCovid-19 virus a thoknak a si mi taluk ram wuhan zawtnak kilvennak zung ah WHO pawl cu si lei thiamsang hna he Nizan ah va hlathllai ding ah an kal hna. WHO sii lei thiamsang pawl nih Wuhan ah a luanciami zerh chung ah khan an phan i, tuzing ah zawtnak i chawnhnak kong he a pehtlai mi sizung pawl le seafood zuarnak pawl ah chek hlatnak an tuah cuahmah . hi zawtnak a rak i thok ka ah khan cun china nih cun kan mah ram in a chuak mi a si lo i ram leng in a lut mi zawtnak a si tiah an rak el hna nak kong zong ah an chim chih.\nHi Hlathlainak an tuah cuahmah mi hi a tha ngaingai tiah WHO Sii Lei thiam sang pakhat a si ve mi Peter Daszak nih cun a chim i, a dang fiang deuh in hrilh fiahnak tu cu a atuah rih lo. Hi hlathlainak ah hin saram in siseh cun minung le minung ti bantuk i chawnh khawhnak ti bantuk a lam kip in hlathlainak tuah a ahau mi a si tiah a chim chap.\nTaluk ram ah rian ngeitu hn nih felfai te le atha te in zawtnak khuazei set inn dah a chuah i zei bantuk in dah kan i chawnh ning a si tinak kong cu ralrin le felfai tak tak in an i zuam cuahmah ko tiah an chim.\nMipi Lak ah hnar huh le hmaikhuh nak tuah mi cu hmuh a si i, i chawnh khawhnak hmun hma pawl ah lockdown an tuh rih mi zong hmuh a si. A Donghnak bik i mah virus i chawnh a rannak bik le a tam bik nak cu chaklei ram deuh pawl ah a tam bik a si i, nihin ah a thar hmuh chap mi mithar hi 2,000 leng an hmuh chap caah, wuhan ah cun nikumnak in Mrach thlachung ah i chawnh nak hi a thok i a hnu ah cun a tamnak bika h a cang. sinain nihin tiang ah cun covid-19 zawtnak in athi mi minung pa 2 lawng an si cang tiah theih a si.\nCucu a si konain, tutiang ah cun Wuhan khuachung ah cun sianginn pawl zong an ong rih lo i, online in pehzulh in cawnnak zong an ngei rih, cu thiamthiam in a ra lai mi Taluk kumthar zong ah khual tlawn lamlen ti bantuk zong pehzulh in kham a si ko rih lai tiah theih a si.


NLD Chan ah Biaknak Lei nih Bawmhnak Zong Kan Hmu: Rev. Dr. Za That – THE CHIN JOURNAL\nNLD Chan ah Biaknak Lei nih Bawmhnak Zong Kan Hmu: Rev. Dr. Za That\nOctober 25, 2020 October 24, 2020 | The Chin Journal | Hakha, Chin State\nAhlan cozah chan ah a rak um ballomi acozah lei bawmhnak zong NLD cozah chan ah cun biaknak lei nih kan hmu kho i NLD cozah cung ah kan i lawm, tiah CACC General Secretary Rev. Dr. Za That nih lemcang Zen Gyi hruainak in tuahmi video interview ah a langhter.\nLemcang Zen Gyi te nih an tuahmi interview video cu nizan ah amah Zen Gyi pumpak nih a Facebook ah a tar i a zohtu zong an tam ngaingai.\nCu video ah cun NLD cozah chan ah Hakha khuachung ah zei bantuk tthanchonak dah a um timi kong pawl abikin an langhter.\nBiaknak lei kong he pehtlai in Rev. Dr. Za That nih, “Atu NLD cozah chan ah Biakinn saknak ah acozah nih tangka a kan bawmh. Kan lung aa lawm hringhran. TABC GS ka rak ttuan lio zong ah biaknak lei inn sak nakding acozah sin ah bawmhnak ka rak hal i, ting 550 a rak kan bawmh,” tiah a chim.\n“Ahlan ah cun hi bantuk bawmhnak hi a rak um ballo. NLD cozah chan ah sok khawh a si tiah an timi thawngpang kan theih i, ramkulh cozah le ramkomh cozah sin ah kan sok. Kan sokmi a pahnih ning in kan hmu. 2015-2020 karlak NLD cozah chan ah Hakha, Falam le Thantlang kan zoh tik ah ahlan cozah chan nakin tthanchonak a rang deuh tiin ka hmuh,” tiah a chim chap.\nNLD cozah nih 2020-2025 tiang hi acozah tlai kho rih sehlaw kan i ruahchanmi Federal zong hi kan hmu lai tiah ka zumh ko, tiah Rev. Dr. Za That nih biaruahnak ah a langhter.


𝐈𝐯𝐚𝐧𝐤𝐚 𝐓𝐫𝐮𝐦𝐩 𝐡𝐢 𝐃.𝐂 𝐢𝐧 𝐓𝐡𝐨𝐧𝐠𝐢𝐧𝐧 𝐚 𝐏𝐚𝐧𝐡 𝐤𝐡𝐨 𝐦𝐞𝐧 – 𝐚 𝐑𝐮𝐚𝐧𝐠 – Chin 11 News\n𝐈𝐯𝐚𝐧𝐤𝐚 𝐓𝐫𝐮𝐦𝐩 𝐡𝐢 𝐃.𝐂 𝐢𝐧 𝐓𝐡𝐨𝐧𝐠𝐢𝐧𝐧 𝐚 𝐏𝐚𝐧𝐡 𝐤𝐡𝐨 𝐦𝐞𝐧 – 𝐚 𝐑𝐮𝐚𝐧𝐠\nDealing kongah ka fanu hi ai tel caah hin, a cungah harnak a tlung kho mi a si, ti hi Trump nih a theih ko lai. Hi ruang ko ah hin teh a si lai, Ivanka telhchih in, hi ti rumro hi rian ai tinh hlan i a fale ngaihthiam khawhnak lam lawng a kawlnak hi a si. Ivanka hi amah pumpaak bakin cun phungbuar in sualpalhnak ngaingai a ngei lem lo nain, Trump a velchum chungah a um i sualpalhnak a tuahtu hna he cun pehtlaihnak cu a ngeih ve caah, zeican dah a vaan a that rih lai, ti hi conh hau a si rih.


Kawlram Cozah Nih Ralzam Pawl Biatak Tein Lem Than Dingin I Timhlamhnak A Ngei Than Hoi — Salai Ephraim Thawngpang\nKawlram Cozah Nih Ralzam Pawl Biatak Tein Lem Than Dingin I Timhlamhnak A Ngei Than Hoi\nUN refugee agency pawl hna nih an chim ningah cun Kawlram cozah le Bangladesh cozah hna nih cun a voi hnih nak caah Bangladesh ram chungah a um mi hna Rohingya Muslim ralzam pawl hna nih Kawlram ah kir an duh khawh nak hnga ding caah a thar in rian t’uan t’han an i tim tiah an chim. Kawlram cozah nih hi tibantuk in rian t’uan a timh t’han mi hi a voi 2nak a si cang tiah an chim fawn.\nKan hnung thla chungah khan kawl cozah nih Rohingya Muslim ralzam pawl hna um nak ah minung zei maw zat palai a thlah hna i nithum renglo bak Rohingya Muslim an hruaitu hna minung 35 hna he ton biaruahnak an ngei cang. Rohingya Muslim ralzam an hruaitu hna nih cun kawl cozah sin ah an chim mi cu Rohingya Muslim ralzam pawl hna hi kawlram kan kir ding a si ah cun a kawl cozah nih na ram mi sinak le kawlram chungum mi miphun pakhat ah na kan cohlan khawh ding lawngah kan rak kir lai tiah an hal cang.\nAsinain kawl cozah nih cu an hal mi hna cu a pe duh hna lo.hi konghe pehtlai in Kawl cozah le Bangladesh cozah hna nih cun Bangladesh ram chungah a um mi Rohingya Muslim ralzam hna cu kawlram ah an kir khawh nak hnga ding caah misen an thut cang.a mah belte cu Rohingya Muslim ralzam pawl hna nih a kawl cozah sin ah an hal mi a tlamtlin hlan lo chung paoh cu kir an duh lo.cu pin ah a tu tiangah ralzam pawl hna nih an mah lungtho tein kawlram ah a kir mi a ho hmanh an um rih lo.\nUNHCR nih cun Rohingya Muslim ralzam pawl hna kongah kaphnih cozah nih an tawlrel mi hna hi a tlamtling lai tiah ruah ngam a si lo.asinain kaphnih cozah nih Rohingya Muslim ralzam pawl hna cu an duh lo bu in kirter an timh mi hna a lo tiah a chim.kawl cozah nih a chim ningah cun Rohingya Muslim ralzam hna chungin minung 3,450 tluk hna cu kawlram ah kir dingin a kawl cozah nih biachahnak a tuah piak cang hna.cu hna pawl cu kawlram kir ding an si cang tiah Bangladesh cozah UN sin ah an min list a pek cang fawn hna tiah an chim.\nTagged Kawlram Cozah Nih Ralzam Pawl Biatak Tein Lem Than Dingin I Timhlamhnak A Ngei Than Hoi\nIsrael Nih US Democratic Hruaitu Hna A Herhlo Ah An Ram Chungah Luhter Lo Dingin Biachahnak A Tuah Piak Taktak Hna →\n← Indonesia Ram Khuapi Cu Hmun Dangah Thial An Timh Ko Cang Hi Teh A Ruang?


TRUMP LEI NIH FIANGPUP IN AN PHUAN CANG, COURT AH ZEIDAH ACANG LAI – The Chinlung Post\nTRUMP LEI NIH FIANGPUP IN AN PHUAN CANG, COURT AH ZEIDAH ACANG LAI\nDonald Trump team pawl nih fiang ngaingai in an chim ve cang. Tuchun ah Donald Trump, legal team hruaitu hna cu Press Conference an ngei. Cu ah an chimmi cu zarhhnih chungah vote suaksammi vialte tehteh tampi kan hmuh cang i, biacaih zungah teinak hrimhrim kan hmuh ko lai tiah an chim. Zapi nih kan theih dingmi tutan ah an chimmi bantuk le thanhnak an tuahmi hi biadik taktak cu a si.\nThawngzamhtu hna nih an langhter mi zongah zeibantuk dah a dikmi asi i, zeibantuk dah zumh atlak lomi asi timi zong hi fian ahau, Mainstream media nih an langhtermi le an thanhmi chungah zakhat ah sawmkua hrawng hi cu rinh a tlak lomi deuh an si hna. Tutan thimnak kongah hin mu, Hi bantuk thimnak result hi thilhar taktak mi asi i, biadik theih hrimhrim ahartuk ti asi.\nTheihcio bangin November nithum thimnak an tuah tiangah cun Trump nih teinak a hmuh rih, Asinain vote aluh thluahmah tikah Donald Trump cu Biden nih atei thluahmah i, vote umtuning vialte ai thleng dih. Cuthil acan tikah Donald Trump legal team hna nih biacaihzung ah phisin ding le tawlrel dingin an timh hna. Hi konghi US phunghram ah fiangtein a ummi asi.\nVote hi thimnak tuahni November nithum zan suimilam pariat kha deadline cu asi i, kha hnu ah vote tamtuk chap asi tiah Trump legal Team hna nih an chim. Cun phungkalh in vote tampi hna rel asi caah, November nithum zan suimilam pariat hnu ah alutmi vialte hna cu relti lo dingmi asi i, san atlai tilomi vote ah ruah ding tiah an ti. Hi kongah tehte zong tampi rinh atlakmi a um tiah an ti rih.\nBiacaih zung nih phungning tein khuakhan lairelnak or biachahnak an tuah asi ahcun Joe Biden cu teinak a hmu lai lo. Asinain Supreme Court ah khuaruahhar ngaingai mi thil pakhat a um, Cucu Chief Justice John Roberts hi asi. Phunghram nih fiangtein a chimmi zong arak i theihter lo ti asi. Trump zong hi a kham hrimhrim ko lai tiah ruahnak a um. Aruang cu Obama chan ah politic konghe pehtlaiin a fiang bak mi zong arak i theihter lo.\nConservative hi tam deuh an si ko nain Chief Justice hrimhrim nih thil atuahning zoh tikah tutan hi zeidah a cang lai timi zong tuak ngaingai ahau ti asi. Donald Trump hrimhrim an huat caah phung le lam zong an theih tawn lomi hi Trump caah thinphang ngaingai mi pakhat cu asi, Asinain Donald Trump hi mi sawhsawh asi lo caah thildik lo cu an tuahpiak lo men lai.\nAcunglei vun langhtermi hi court lei ah rianttuan an timhning chungah a tlangpi huap in a si. Adang tampi a um rih. Langhter cang bangin thawngzamhnak ngan deuh hna nih hin tuchun nitiang Donald Trump thatnak le a dirhmun athatnak hi an langhternak hmuh asi rih lo i, Joe Biden thatnak lawngte deuh an langhter. Cucaah tthenkhat nih cun an zum hna lo i, biadik taktak cu ahnu ah a fiangte ko lai tiah an zumh cio. Credit:MTP\nRELCIO UH, CHINRAM CM CAAH CUN A TLINH DIH KO HIH, AI TLAK BAK\nTRUMP SUNGHNAK DINGAH TANGKA ZIK AN NAWHMI AN PHUAN CANG


2020 US President Thimnak Ah US Biaceih Zung Sangbik, Supreme Court Biaceihtu Hna An Biapit Khun? – Chuncha News\n2020 US President Thimnak Ah US Biaceih Zung Sangbik, Supreme Court Biaceihtu Hna An Biapit Khun?\n2020 US President Election le US Supreme Court:Biahmaithi-; US President thim nak ah thimfung thlatu khrihfa mi hna nih President a cuhmi nih Supreme Court le Federal court ah zeibantuk baiceihtu dah a thim hna lai timi hi biaktak tein an zohmi a si. Biaknak ngei lomi, khrihfa zumhnak he a kalhmi ruahnak ngeimi, Liberal biaceihtu a thim lai maw? Khrihfa tha, zumtu tha, conservative ruahna a ngeimi le US funding father hna nih an serhmi phunghram a zulmi a si lai maw? timi hi US khihfa thimfung thlatu hna nih nih an ngiat bikmi pakhat a si. Tukum 2020 US President thimnak zongah evangelical khrihfa hna nih biapi bik in an zoh dingmi cu khrihfa zumhnak a dripitu le biaknak zalonnak religious freedom a dirpitu hi thimfung an thlak rih lai tiah zumhnak ka ngei.\nSupreme Court Umtuning: Supreme court timi cu US biaceihnak sangbik le a dihdonghnak biakhiak tu an si. Supreme court nih tazacuainak kongah bia an chah cangmi cu President zong nih hnon khawhnak nawl a ngei lo. Supreme court lila lawng nih hnon than khawhnak nawl an ngei. Asiloah congress [ Senate le House ] nih phung an thlen, law amendment tuah hnu lawng ah hnon khawh le remh khawh a si.\nConservative Biaceihtu le Liberal Biaceihtu: Supreme court ah biaceihtu minung 9 an um. Biacehitu minung 9 chung ah minung 5 cu conservative ruahnak lungput a ngeimi an si I, adang 4 cu liberal ruahnak a pommi hna an si. Conservative biaceihbawi hna cu, Republican President hlun, George H.W. Bush nih a thimmi Clarence Thomas , Republican President hlun George W. Bush a thimmi, Samuel Alito le Chief Justice John Roberts. Tulio Republican President Donald Trump thimmi, Neil McGill Gorsuch le Brett Michael Kavanaugh hna an si.\nPresident Trump le Conservative Biaceihtu: Donald Trump nih election campaign lio tein President ka tlin ahcun Supreme Court ah zumtu tha, conservative biaceihtu ka chiah lai tiah bia a rak i kam. A biakam bantuk in President Donald Trump nih President thimnak ah teinak a co le cang in Antonio Scalia zaka ah Conservative Judge, Neil Gorsuch a thim. Senate cu Republican party nih an hip cang caah Senator minung 100 nih vote an thlak I, 54-45 in fawi tein an fehter.\nSupreme Court Buainak: US constitution cu a thuk, a kau, a sangmi a si caah biaceihtu hna nih anmah le duhning le an khuaruahning cio in sullam an laak I biachahnak an tuah. Biaceihtu hna an khuaruahning in federal court le supreme court cu an kalpi. Anmah duhning poah in definition le interpret an tuah tawn caah President a chuakmi hna nih a duhmi policy kal khawhnak caah le a rianhma a kal khawhnak caah a zumh bikmi biaceihtu Judge cu a thim tawn hna. Democrats President an chuahcaan poah ah liberal biaceihtu an thim hna I, Republican President an thim caan poah ah conservative biaceihtu an chiah ve hna.\nBiafunnak- Tutan US President thimnak hi President thutdan lawng si loin kum 30 in kum 40 tiang a hmun dingmi Supreme court ah President thimmi nih conservative judge maw a thim lai asiloah liberal judge dah a thim lai? timi hi a biapi tukmi a si. Donald Trump chan chungah hin Supreme court ah minung pa 4 tiang thimnak caan tha a ngei lai tiah zumh a si. Minung pahnih cu a thim cang hna. Tukum thimnak ah teinak a co than ahcun a dang pahnih a thim chap khawh lai tiah zumh a si. Supreme court ah hin Pathian a hngalmi, Pathian a ttihmi, Pathian a bochanmi, khrihfa zumhnak a dirkamhtu conservative a si lai maw? asiloah Pathian a hngal lomi, Pathian a tih lomi, khrihfa a dirkamh lomi Liberal pawl a dirpi tu judge dah an chiah lai timi hi US um Laimi khrihfa hna zong nih biatak tein kan rak I buapi mi a si ve.\nUS ah hin zumtu le zum lotu hna biaceih zung an phak tik ah zum lotu liberal biaceih bawi hna nih zumtu pawl sungh a pek tawn hna. Cucaah khrihfa hna nih kan zalonnak a hnursuan tiah an zumh. Cucaah tutan President thimnak zongah khrihfa zumtu hna nih cun khrihfa a dirkamhtu le conservative biaceihtu a thimtu ding Donald Trump cu 2016 lio bantuk in thimfung an pek rih hau lai tiah ruah a si. By Salai Lairamthang\nChinmi Nih Upat Le Conglawmh A Tlak Mi Kan Pa Le Hi Zei Ruangah Dah An Thatnak Kan Chim Duh Lo, Kan Soisel Hna


CDF Mindat le Ralhrang I Kahnak Ah Ralhrang Hriam Lak Piak An Si Hlei Ah Pakhat An Tlaih – Buanchukcho\nCDF Mindat le Ralhrang I Kahnak Ah Ralhrang Hriam Lak Piak An Si Hlei Ah Pakhat An Tlaih Mindat khua thlanglei kahdohnak ah ralhrang phu lei in a thi mi an tam,a tli mi ralhrang phu lei in minung pakhat cu a hriam he CDF Mindat nih an tlaih\nChin ramkulh, Mindat khua thlanglei ah nizaan August 17, ni ah Mindat-CDF le ralhrang phu kar kahdohnak a chuak, cu kahdohnak ah ralhrang phu lei an hriam cu an lak piak khawh hna, ralhrang phu in a zaammi pakhat cu tlaih a si tiah CDF Mindat thawngzamhnak nih an langhter.\nCDF Mindat le ralhrang phu kar nizaan kahdohnak ah meithal, kuan hna le an bawm hna cu chia tak in, an tli tiah Mindat-CDF nih tlaih mi ralhrang ralkap nih a chim.\nNizan kahdohnak ah ralhrang phu lei in a thi mi an tam,meithal -6, kuan hna le hriamngan kuan hna cu lak an si tiah CDF sin in theih a si, kahdohnak kong ah thawngfiang cu phungning thanhnak a um rih.\nNgaihthiam halnak By Vapual Thawng


US A President Donald Trump Nih Amah DIRHTHOH Tu Pakhat A Rianin A Phuahnak A Ruang – Thechinlungnews\nUS A President Donald Trump Nih Amah DIRHTHOH Tu Pakhat A Rianin A Phuahnak A Ruang\nPosted By: hrangliankap November 11, 2020\nUSA president Donald Trump nih amah dirhthoh tu pakhat Defence Secretary Mark Esper cu a rian in a dinhter i Esper can aiah Christopher C.Miller cu a luhter colh. Trump nih tu bantuk dirhmun ah amah kilhkamh tu pakhat a dinhter micu biaholh tthalo deuh a um ruangah a si i Black Lives Matter buainak nih an pahnih karlak cu a buai ter hna.\nPresident Donald Trump nih Black Lives Matter ruangah an thinhun nak langhter in sandaha rak piahmi pawl ralkap hmangin a rak khap daihter hna i ralkap pawl cu mipi pawl kham dingin a herhning i cawlcang dingin nawl a pek hna.\nCuthil cu Defence Secretary Mark Esper nih ttha a rak tilo i Trump khuakhaan nak a pom lo nak cu a rak aupi ve. Cu thok cun Presient Donald Trump le Esper karlak boruak cu tthat lo hram ai thok.\nEsper nih Black Lives Matter boruak ah President Trump i khuakhan mi thilttha a si lo ralkap hmangin mipi pawl hrocer cu thilttha a silo tiah a ti tutan i Trump nih a rian in a phuah zongah hin Esper nihcun ramle miphun cu phungning tein kilkhawi le zohkhenh a si i keimah ai ah a ttuan dingmi an um cu a ttha tuk ko tiah, lunhawi tein a rian cu a dinhtak.\nPresident Donald Trump nih Esper a rian in a phuah rual rual in a ttuancia mi cungah lunglomh nak bia a chim i Defence Secretary thar Christopher C.Miller nih a rian a ttuan khawh tuk lai tiah a ti. Chistopher C.Muller cu Director of the National Counterterrorism of Centre rak ttuan a si i a tu thokcun Trump hmurka chuak bantuk in Defence Secretary thar a si. (Source: Vapual Auaw)\nBe the first to comment on "US A President Donald Trump Nih Amah DIRHTHOH Tu Pakhat A Rianin A Phuahnak A Ruang"


Russia nih cun Ukraine thuat taktak ding in thil zei zong vialte le hriamnam thatha hna ready ter dih asi cang, US zong ralrinte in a um cang, – Kawltu Team\nJanuary 25, 2022 January 27, 2022 Pu Tawn Mang\nAtu ah hin Russia nih cun a ram pawngte Ukraine cu thuat/doh ding in, Hriamnam tha bikbik cem hna le ralkap 100,000 cu Ukraine ramri ah an chiah dih cang le, US le Australia zong nih Ukraine ram ah an mi le sa hna an auh cuahmah lio fawn cang, US nih hin ralkap 8,500 hrawng aher can poh ah hmancawlh khawh ding in ready ter dih an si ve cang tiah an chim fawn, Russia President Pu Putin nih cun Ukraine cu thuat atim lo an ti ko hmanh ah, an cawlcang ning ah alang dih ko cang caah, UK, U.S, EU le NATO hna nih cun Putin chim mi cu an zum piak lo khi asi, tiah an chim ve bak ko cang, Russia – Ukraine buainak nih hin, zei tik can tiang dah buainak hi kan ngeih lai thlanglei ram hna le vawlei ram hna hi remdaihnak an duh ceu ko nain kan buai lio asi ko ati, US Anti-Tank hriamnam zei maw zat nih Ukraine aphan cang, Washington nih hin 150 U.S. military advisers Special Operations forces, Army Green Berets, and National Guard trainers – Florida’s 53rd Infantry Brigade Combat Team mi an chiah tel fawn cang.\nU.S carriers 2, Amphibious ships 2, F-35 Lightning II Joint Strike Fighters 26 le Japan Warship hna he Philipines Sea ah Drill ngei,\nAtu ah US Navy le Japan hna nih Phillipines rilipi ah Naval Drill an ngei lio, 2021 October pin ah atu hi arak chuahpi tam ning bik cem le ralkap thazang zong tampi anrak chuahpi khi asi, US Navy nih hin U.S Navy’s Ronald Reagan & Carl Vinson carrier strike groups, UK nih Royal Navy’s Carrier Strike Group 21 (CSG21) a & Japan Maritime Self Defense Force (JMSDF) Escort Flotilla 2 hna he anrak chuah pi ve fawn ko.\nUS Navy hna nih lawng an chuahpi mi hna cu:-\nAtu drill hi US Nay hna nih F-35s an chuahpi tam bi kasi, 26, 10 Navy F-35Cs “Argonauts” of Strike Fighter Squadron (VFA) 147, Naval Air Station Lemoore mite hna cu Carl Vinson ah anrak tum khi asi, 10 Marine Corps F-35Cs “Black Knights” Marine Fighter Attack Squadron (VMFA) 314 – Marine Corps Air Station Miramar, Calif, mite Abraham Lincoln ah an tum ve fawn, F-35B 6 hna nih vertical landing etc an ngei.\n← Nihin ni tiang Matupi CDF Miphun le Ram caah nunnak a pek cang mi cu New Delhi ah Upat peknak program tuah in amin le hmanthlak hna record le phozar piak asi,\nUkraine pawngkam hna ah Russia nih Nuclear hriamnam an chiah le chiah lo hlatthlai ter cang, atu ah hin ralkap umnak hmunhma hna zoh fel dih asi, idoh hi zei tik ah?? →


Rammi a thattu Myanmar ralkap 2 kum 20 thong an thlak hna | THE CHIN EXPRESS\nUpdated on March 5, 2021 11:52 am\nRammi a thattu Myanmar ralkap 2 kum 20 thong an thlak hna\nThah tong chungkhar hna nih April 11 ah Yangon ah thawngthanhnak an tuah lio\nKaren state ah minung 7 a thattu Myanmar ralkap 2 cu Ralkap Biaceihzung nih July thla ah kum 20 thong a thlak hna.\nRalkap 2 cu Mipi Biaceihzung ah tazacuai chap an timh hna, tiah khuami nih an chim.\nNgakchia 3 telh in rammi 7 cu April 5 ahkhan Karen state, Kyainseikgyi peng i Anankwin khuate ah Myanmar ralkap nih an rak thah hna.\n“Ralkap Biaceihzung nih ralkap 2 cu sualnak 2 in taza a cuai hna. Pakhat cu ralkap bu sinin zaam an tim tiin le adang pakhat cu zaam an timh lio ah meithal an i lak, tiin tazacuai an si,” tiah Ralkap biachimtu Zaw Min Tun nih a chim.\n“Sualnak 2 ruang ahcun kan biaceihzung nih kum 20 thong a thlak hna.\n“Ralkap 2 cu mi an thahmi hna kong biaceih chap dingin Mipi Biaceihzung ah kan ap hna.\n“Three Pagodas Pass palek sakhan sinah case kan hluai cang. Rammi an thahmi kongah tazacuai chap an si lai,” tiah a chim.\n“Ralkap nih ralram ah mipi an thah hna ahcun Mipi Biaceihzung ah kan ap hna lai lo. Nain, atu an thahnak hna hi cu ralram he aa hlatnak pi ah a si caah kan ap hna nak si,” tiah a chimchap.\nRalkap 2 cu Mawlamyine Thong ah an thlak hna, nain Three Pagodas Pass palek nih ‘Mipi Biaceihzung ah tazacuai dingin Karen State i Kawkareik Peng Biaceihzung ah kan ratpi hna lai’ tiah chungkhar a chimh hna.\nChungkhar cu motorcycle le mawttaw remh in aa cawmmi an si. Ralkap nih an thahmi pa i a nupi cu ralkap nih an kah hna lio ah hliam a ton ve caah rian a ttuan kho ti lo, tiah chungkhar i pabik U Than Shwe nih a chim. An chungkhar hi Muslim an si, Karen state ah an umnak sau ngai cang.\n“Ka chungkhar an thah cang hna. Kan chungkhar hi hnu ra kan chit hlah uh tiah cozah sinah chim ka duh.. Aruang cu ka tar cang pinah hringtu pa a ngei ti lomi hna caah rian ttuan peng ka hau,” tiah U Than Shwe nih a chim.\n“Hmasa ahcun ralkap nih tangka ting 50 kan in pek hna lai a kan ti nain acheu lawng a kan pek.\n“Thah a tongmi ka chungkhar caah biatak kawl ka duh. A thattu ralkap 2 cu kan chungkhar nih nihin tiang an mui zong kan hmu kho hna lo, nain ralkap nih kan tlaih hna a kan ti,” tiah a chim.\nChungkhar hna cu Anankwin khuate i Myanmar ralkap Light Infantry Battalion (LIB) 339 nih an ukmi hmun pawngah an um.\nRalkap Biaceihzung nih thong a thlakmi ralkap 1 cu LIB 339 chungtel asi. A thah hna ni ah an tlaih. Adang pakhat cu LIB 275 ah a ttuanmi ralkap asi, April 6 ah an tlaih. — The Irrawaddy


Senate Judiciary Committee Nih Amy Coney Barret An Fehter : Salai Lairamthang – Onlinenungak\nSenate Judiciary Committee Nih Amy Coney Barret An Fehter : Salai Lairamthang\nSenate Judiciary Committee Nih Amy Coney Barret An Fehter\nPresident Donald Trump nih US biaceihzung sangbik Supreme Court ah biaceihtu ah a thimmi Amy Coney Barret cu tuchun ah Republican Senate Judiciary committee hna nih thimfung an thlak I, President nih nomination tuahmi cu fehternak an tuah cang. Hmaizarh cacawn nikhat ni ah senator minung 100 nih senate ah thimfung an thlak than lai I, thimfung tam deuh in fehternak an tuah hnu ah, Supreme Court biaceihtu a si cang lai. Senate minung 100 chungah Republicans senator 53 le democrats 45+ 2 independents an um.\nTuchun Senate Judiciary committee nominate meeting cu democrats pawl an nuar caah democrats senator minung 10 thimfung an thla duh lo. Cucaah Republican lawng nih thimfung an thlak i, vote 12-0 in an fehter. Senate Judiciary committee ah hin Republican senator minung 12 le democrats senator minung 10 an um. Democrats pawl Senate ah mitlawm deuh an si pin ah kan sungh lai ti an theih caah an nuar.\nDemocrats pawl nih Supreme court ah kan sung lai ti an theih le cang ka in 2020 US president thimnak ah President, Senate le House I teinak kan hmuh ahcun Supreme court cu court packing kan tuah lai” tiah an I hrocer. Court packing timi cu Supreme court I, biaceihtu minung 9 aummi kha minung tam deuh chap in minung 13 maw minung 15 tibantuk in karhter an duh. Mah lawngah zumlo tu hna le Liberal pawl nih anmah duhmi biaceihtu kha hmunhma a ngei kho lai tiah an ruah. Asinain Republican pawl nih tuchun ah Democrats pawl nih court Packing an tuah khawh lonak dingah atu tein phung kan ser lai tiah an hrocer ve hna. Salai Lairamthang


Tulio Zawt Nak Thar Kong He Peh Tlai In Mizo Ram Thawng Pang Thar – Thechinlandtoday\nTulio Zawt Nak Thar Kong He Peh Tlai In Mizo Ram Thawng Pang Thar\nadmin December 28, 2021 Leave a Comment on Tulio Zawt Nak Thar Kong He Peh Tlai In Mizo Ram Thawng Pang Thar\nNai tan ah khan Kolkata lei in Mizoram ah a hung tlung mi pahnih, Covid zawtnak a ngei mi hna cu Omicron a si sual ah, tiah check nawlh ding in Kolkata ah sample kuat a si. Kolkata laboratory ah zohfel a si hnu ah Omicron a si lo, tiah fianh a si. Mizoram nih Omicron zawtnak lak in a him khawh nakhnga cozah lutlai lei in phungphai sersiam a si, ramleng in Mizoram a lut ding pohpoh cu check gate le airport ah zawtnak an ngeih le ngeih lo zoh hmasa a si rih lai.\nOmicron nih vawleicung ramdang ah mizapi tlongleng kho lo in harnak a tuah cuahmah lio ah, Delta variant a tuar biktu India zong ah Omicron a lut cang. Mizoram chung bik ah cun state dang in a rak lut mi pohpoh covid an ngeih le ngeih lo check hmasa an si. Nai tan ramleng in Mizoram a rak lut mi lak ah covid zawtnak ngei mi pahnih cu lunghrinh in Omicron an si sual hnga maw tiah an zawtnak sample cu Kolkata ah kuat a si. National Institute of Biomedical Genomics, Kolkata nih an zoh hnu ah Omicron zawtnak a si lo kong an fianh.\nMizoram IDPS nodal officer Dr Pachuau Lalmalsawma nih cun hi hna pahnih leng hi cu zawtnak lunghrinh mi an ngeih rih lo kong le a dang kuat mi an ngeih rih lo kong December 22, 2021 ah khan a rak chim. Dr Pachuau Lalmalsawma nih, “Mizoram ah Omicron a luh lo nakhnga a herhning in tuanvo kan laak lai i, ramleng in a hung tlung mi pohpoh cu zawtnak an ngeih le ngeih lo check hmasa an si lai,” tiah a chim.\nTutan CDF Thantlang An Cathanh Cu Lungdongh Tuk Cang Hnu Zeihmanh Tuahawk Theih Tilo Hnu Cathanh Bantuk Khi Lo →\n← January Thla Ah NATO Nih Russia President Ton An Duh Nak A Ruang Bik


Khah! Min Aung Hlaing Hruaimi Ralkap An Mualpho Taktak Cang – Chin World News Evening\nKhah! Min Aung Hlaing Hruaimi Ralkap An Mualpho Taktak Cang\nMarch 4, 2021 March 4, 2021 Salai Van Myanmar News\nAn tuar ching lengmang cang ko lai hih teh mah ti ning cun. Min Aung Hlaing cozah cu ram an hruai kho ti lo, zeihmanh tluang tein an kalpi khawhmi a um ti lo. Yangon le Mandalay cu cozah ngeilo khuapi bantuk an si cang. Hiti ning CDM a thawn rih ko ahcun a rau ti lai lo. MAH cu a caan a dih colh lai.\nTeinak kan hmuhni belte ah minung kan tlin ding a herh. Lam cu kan zawh ko lai, nain i ralring cio hna u sih. Ralkap le palek nih an kan kham ahcun pah hram hlah u sih, hnu kir or lamdang in hrial kha a him bik. Palek bu pah chih khi cu ralthat a si lo hruh a si. By Salai Lungthli Tum\nRelchih: Thantlang khualu ah meithal an puah. 2021 March 4 zaan 9:10 PM hrawng ah Thantlang khualu phungki sianginn chak Ralkap sakhaan in meithal zuun ruk hrawng an puah tiah kan theih. “Atu naite suimilaam pakua le minutes 10 hrawng ah khan kan in chak Phungki sianginn chak Ralkap a lei in meithal puah thawng kan theih i kan lau ngai.\nZuun ruk hrawng cu a si lai “tiah Phungki sianginn thlang um mi nu pakhat nih The Hakha Times ah a chim. Hi kong he pehtlai in thawng a theitu nu nih “Ralkap sakhaan lei in a si caah Ralkap nih khuami lamzawh mi hna kha tih hna seh, ti phun in an kan thihphaihnak si dawh a si “tiah a chimchap.\nMeithal puah kong ah khuami pakhat nih “An puah caan hi 9:00 PM hlan deuh hrawng ah a si ko. Meithal hi zuun 20 hmanh an puah men ko lai. A voi tam ngaingai “tiah The Hakha Times ah a chim ve. Thantlang ah hin March 4 zaanlei ah Ralkap motor pakhat in an rak phan tiah Sangmi sin in thawng kan theih. Credit: The Hakha Times\nMin Aung Hlaing Caah Lam A Pit Chin Lengmang! An Zamtak Chin Lengmang Cang\nGood News: NUG Nih Thawngtha Taktak Akan Than Colh Hoi Mipi Hna Ngamter Bak


***Vakok.Lian***: Free Home Phone Na Duh Maw??\nFree Home Phone Na Duh Maw??\nTu hrawng hi zei ka tuahmi a um lo nain kaa buai kho tak2 Blog update zong ka tuah kho ti lo caah mileng hmaikhap nan si lo ngai rak ka ngai thiam hram uh.Hmai lei ah kan Miphun caah thil ṭha tiah ka hmuh theihkhawh mi tete a um cun thanhkhawh lengmang ka rak zuam lai lungsau tu in rak ka ruah thiam ko ne uh.\nTu hrawng ka lungah a chuak ngaimi cu Bill kong a si.US ah hin Fon Bill Internet Bill hna hi kan duh zong duh lo zongah hman le kan ngeih kan tawnghmi an si hna tikah a Bill hi a man a foi deuhmi hi a ho paoh nih kawl cio a si.Cheukhat Company hna cu an chim ning si lo in Bill hna a tum kai mi a um theu ton.US ah Fon le Internet Company kan hman bikmi le a ngan bikmi Company hi AT@T an si an nih zong hi Inn Fon hna Internet Line hna hi Bill an chim ning in a si ton lo.\nKa bia a sau ka van chim duh bikmi le ka van langhter duh bikmi cu Magic Jack kong hi a si.Magic Jack hi a hmang bal mi zong nan um lai i a thei bal mi cu nan tlawm lai lo dah.Nai hrawngah a chuak ṭhanmi cu Magic Jack Plus a si i a man zong a fak lo Radioshack/Bestbuy hna ah $ 60 hrawnghrang lawng a si mah hi cawk in Free bill in duh chung hman khawh a si cang.Home Phone caah hman khawh a si Internet ngeih ah cun mah hi Inn Fon caah ah hman phu te a si.Magic Jack tbkin Computer he connect tuah a hau lo Power le Router / Moderm ah na connect lai i duh chung hman khawh a si cang US State chung paoh chawn khawh a si Bill a um ti lo Phone Line zong a ṭha ngai.A tuah dan zong thiam lo nak a um lo Hika an Web ah zoh khawh a si a ho paoh nih tuah thiam a si ko lai.\nMah lawng hlah Free Home hman khawhmi a um rih Ooma a si i a seh kan ti lai cu Ooma Telo hi $ 190 hrawng in cawk ah cu n Free Home Phone hman khawh a si ve.Mah Ooma Telo hi neih ah cun Phone Bill a um ve ti lo nain mah hi cu ka hmang bal lo mi a si caah a kong lam hi ka thei dih ve lo an chimnak ah cun Magic Jacknak in that deuh dawh a si nain a seh man tu hi a fak deuh i a si.Cun Free cu a si lo nain Bill man tlawmte in hman khawhmi Vonage zong a um rih a nih zong hi a man ning ngai i hman phun te a si ve.Hika an Web ah zoh khawh a si ve ko hih.Pakhat pa nih cu thil hi theih ah cun Free phun lawngte zong in nun khawh a si ko lai hi ta kan theih lo ruangah a herh lo ah bill hna tam tuk kan liam ton tiah capo biatak in a ka ti mi ka lung ah a chuak.A cung i Magic Jack Plus kong ah fiang deuh in theih a duhmi nih zeitik caan paoh ah hal khawh a si keimah zong ka hman mi a si caah ka theih tawk in kan chim ve te hna lai tiah ka bia ka donghter.\nPosted by L.VanBlian_blogpost.com at 5:04 PM


Pi Chin Chin Pek Thang nih Ramchung ramleng ah um mi laitlai u le nau hna sinah cakuat atial – TIMES OF CHIN NEWS\nTu lio kan ramkhel kong ah mah le ruah ning hmuh ning, kan ruah khawh tawk kan hmuh khawh tawk in ttial cio si le comment vun rel cun zan ah merem khawh si ti lo le kan ram ramkhel ka ton mi ( experience) le ka hmuh ning kan hrawm ve hna.\nChin miphun hi Pathian nih a kan dawt khun mi kan si. Miphun pakhat si nak ding ah Holh, Nunphung, Ca, Biaknak ti in umnak Ram te he khuasa mi kan si. A bik in Pathian a bochan mi zumtu khrih fa lawng te kansi. Mipum tu cun mi tlawm te kan si, a tu le bang hna cun ram thum nak ah kan fim ttha ttha kan mithiam ttha nih nan kan vaih tak dih fawn tik ah 2014 ah ram pumpuluk Census an lak le a tu kar ah Mipum in Laitlang, kawlrawn lei peng dang dang a um mi hi 100 ah 2% lawng kan si.\n1. Chin miphun hi kan I funtom lo ah cun miphun tlau ding a fawi te kan si.\n2. Khrihfa ram kan si, Kan Biak nak le kan ram hi Chinmi nih kan humhim a herh. A ho nih dah a kan hum piak lai?\n3. Kum 70 leng Tlangcung mi hna an kan nekrawt, an kan hlen nak ruang ah hriamtlai in i kah nak kan ton mi cung ah Chin milawng si lo in Tlangcung mi vial te lungrual te in Dothlen nak kan tuah a cu rawh.\n4. Remdaih nak ( Peace Process) Union Peace Dialogue ( UPDJC)le Union Peace Conference 21st Panglong Ramkhel I chawnhbiak nak ah kan duh zong ah duh lo zong ah CNF lawng hi Chin miphun caah a chimrel tu an si. Chimrel pi tu bawmchan tu Miphun Party an neih ve lo tik ah miphun dang hawi hna sin ah U le nau nei lo bang an thla a vaih caan a tam pi mah thil si ning hi ka hmuh ka ton mi asi tik ah ka mitthli a tlak caan a tam.\n5. Parliament ah 2008 phunghrampi remh ding ah 45 committee an ser ih Chin pakhat hmanh an itel ti lo, Chin mi I tel ve lo in Phunghram an remh ding hi kan hna a tla kho cio hnga maw?\n6. Miphun caah kan pianthar a cu cang Chin ram ah cun CNLD tha pe ding in i zuam hna usih. Tlangcung kan unau dang asi mi Shan, Karen, Kayah, Mon,Kachin le Rakhine hna zong Miphun party ah thazang i pe ding in an I zuam cuahmah ve hna.\nMinung hi a hohmanh a tlamtling mi kan um lo, kan tlamtlin loh nak I huppheng hna uhsih.\nChin miphun kan si nak hi khaw zei kan phak zong ah a tlau lai lo, Tha kan I pek khawh lo hmanh ah I doh hna hlah uhsih law a bawmchan tu si ding I zuam chin hna usih.\nKan ram ah Remdaih nak kan hmuh ih Federal ram kan ser khawh nak ding le Kan Chin Miphun le kan Biaknak kan hum khawh nak lai lungrual te in I funtom zuam ko hna usih law.\nChin miphun a daw tu kan si dih a hohmanh hi Holhchia hmang lo te in duhsak nak tu in comment hna hi ttial khawh i zuam ko hna usih law.\nCa Ttial tu : Pi Chin Chin Pek Thang


KIA le PDF i bawm in ralhraang motor bomb in an puah! – The Cherry Par\nKIA le PDF i bawm in ralhraang motor bomb in an puah!\nNovember 29, 2021 Cherry News\nMohnyin ah KIA le PDF i bawm in ralhraang motor bomb in an puah; ralhraang pasarih an thi\nKachin ramkulh Mohnyin peng ah Council ralhraang motor cu KIA le PDF nih November 29 zing suimilaam 6:00 hrawng ah bomb in an puah hna i ralhraang pasarih an thi tiah KIA thawnghram in kan theih.\nCu ralhraang hna cu Mohnyin in Myitkyina lei ah private motor pahnih in an rak kai lioah a si i Latpanthar khua pawng ah bomb puah an ton hi a si tiah kan theih.\nBomb puah hnawh an ton in ralhraang pawl nih hriamngan in an kah i Latpanthar khua le Nanhmah khua inn cheukhat ah a tla tiah tualchung mi sin in kan theih.\nMatupi ah Kawl ralkap spirit haang an ding i 3 an thi. November 28 lio, Matupi ah Kawl ralkap pawl spirit haang an ding i 3 an thi, tiah Zalen nih a tial. Mah hna pawl hi Matupi in Paletwa kar ah gate a hngak mi an si i zudin awk an ngeih ti ko ruang ah spirit an ding i an thi, tiah theih a si.\nTamu ah Palek buuk BSO nih an kah, 2 an thi i hriamnaam lak. Nihin zing 8:00 tluk ah Burmese Students’ Organization (BSO) nih Tamu um Chaungnatgyi Palek buuk an kah, minung 2 an thah hna i hriamnaam zong an lak, tiah theih a si.\nHi kahnak ah BSO nih minung 2 kan thah hna pin ah an meithal zuun 2 le kuanfang pawl kan lak, tiah BSO nih an thanh.\nTabayin, Nyaunghla khua pawng ah ralhraang le rammi rungvengtu tangti phu kar kahdohnak a chuak, ralhraang 50 hrawng an thi. Sagaing ramthen, Tabayin peng, Nyaunghla khua ah ရွှေဘိုမိုးကြိုးမုန်တိုင်း Tangti PDF phu hna le Saygyi khua lei in a ra mi ralhraang 150 hrawng kar kahdohnak a chuak i ralhraang 50 hrawng an thi tiah ရွှေဘိုမိုးကြိုးမုန်တိုင်း nih thawng an thanh.\nRalhraang hna nih thazaang tampi hmang in an nawr, Mi 35p raltuknak helicopter pahnih hmang in kohdahnak an tuah caah rammi rungvengtu PDF pakhat hma a pu tiah theih a si.\nNov 19 ah khan YDF Saw le Kyaukhtu, CDF – Mindat, CDF – Kanpetlet le PDF – Saw hna nih Taw-ma le Jinling khua pawngah ralhrang cu an kah hna. Hi ni kahdohnak ah Saw PDF chungtel pakhat a nunnak a liam i pakhat fak ngai in hliam a tuar. Ralhrang lei nih Helicopter pahnih in an kah hna tiah theih a si.\nNov 23 ah YDF Saw le Kyaukhtu le CDF – Kanpetlet nih အောက်လက်မွန် le လက်မွန် khua karlak ah ralhrang cu an kah than hna. Suimilam pahnih chung kahdohnak ah ralhrang 10 hrawng an thi i YDF Saw le Kyaukhtu chungtel pahnih hliam an tuar.\nCun Nov 25 ah Kanchaung khua pawng i hmunhma a khuarmi ralhrang 59 hna cu vanlawngbual lei i an kal lioah YDF Saw le Kyaukhtu an doh hna. Nov 25 ahhin cun ralhrang lei a thimi an um lo tiah YDF nih an thanh.\nNov 27, tuni zongah Sagaing ramthen, Shwebo peng, Inginpyin khua ah a ummi ralhrang hna cu mipi ralkap phuhnih Fight for Freedom le ခင်ဦးမဟာမိတ်ညီအစ်ကိုများ အဖွဲ့ nih bomb in an doh hna i ralhrang 10 hrawng an thi tiah Fight for Freedom nih an thanh.\nRalhrangbu Hna Nih SinTaung Phungki Sianginn Cu Luhhnawh. Mandalay ramthen, Mokok khuapi chungum Sipin Thayar sangah a ummi Sin Taung phungki sianginn cu ralhrangbu hna nih an luhhnawh hna i thilri vialte zong an hrawh piak hna i siang ngakchia 3 an tlaih hna i an kal pi hna tiah khuami hna nih an chim.\nRalhrangbu Kalnak Lam Ah Bomb An Hmanh Lio Ah Ruah Lo Piin A Puah Sual Caah Depeyin GaLon Ralkap 2 An Thi. Ralhrangbu kalnak lam ah bomb hmanh dingin an tuah lioah a puak sual i Dipeyin Galon ralkap 2 an nunnak a liam tiah nizan November 26 ah Galon ralkap nih an ngaihchiatnak an langhter.\nMah bomb puahnak ruangah mipi ralkap 2 nih dothennak ah ram le miphun caah an nunnak a pek tiah Galon ralkap nih an langhter. A Tubantuk thil cangmi hi kannih Galon ralkap nih a hmasabik le a donghnak bik zong a si lai tiah pasaltha 2 cungah upat peknak in biakamnak an tuah.\nKan mah Galon hna zong nih ram le miphun caah nunnak a Pe mi pasaltha le nusaltha hna i thantak mi chungkhar hna cu ngeihchiat nak kan hrawm pi hna tiah an langhter. “Kan mah Galon ralkap nih Ram le miphun caah nunnak a liammi pasaltha le nusaltha cungah upatnak kan pek caan paoh ah nanmah cung zongah upatnak kan in pek zungzal lai” tiah Galon PDF nih an thanh. Credit: The Chin Post , The Hakha Post\n← Kawl ralkap spirit haang an ding i 3 an thi\nThantlang cu a voi 9nak tiang ralhrang nih inn an khangh cang i kan mitthli a tla! →


Dr. Anna Sui Hluan thil tuah mi cu Chin mi caah a sunglawi tuk caah a theih mi poah nih chimh lo in um khawh a si lo hi – Thechinlungnews\nDr. Anna Sui Hluan thil tuah mi cu Chin mi caah a sunglawi tuk caah a theih mi poah nih chimh lo in um khawh a si lo hi\nTutan Vice President Henry Van Thio Nupi Dr. Anna Sui Hluan (The Second Lady, Union of Myanmar) a thil tuah mi cu a ropui tuk hringhran. Vice President nupi sinak dirhmun in hi bantuk thil a tuah hi cu thangthat lo awk a ttha lo. Nawm char timi hi vawlei Kawlram cu chim lo, vawlei mipi nih a niam ngai mi an hmuh mi a si nain zumtu ttha a simi Dr. Anna Sui Hluai nih cun a hrial lo i zumtu ttha, toidor mi a sinak tu a langhter ti khawh asi.\nDr. Anna Sui Hluan hruainak in KHAWNUM’CONG National Park hmunthur charnak an tuah tiah The Hakha Post sin in kan theih. Myanmar ram Vice President-2 Pu Henry Van Thio nupi Dr. Anna Sui Hluan hruainak le Chin Ramkulh Cozah tawlrelnak in ASEAN Heritage Park KHAW NUM ’ CONG National Par k (Khonumtung) ah khuami he hmunthur charnak an tuah hi asi.\n“Dr. Anna Sui Hluan hruainak in tuah mi a si i Chin Ramkulh Cozah nih kan tawlrel mi a si. Hnawmcharnak lawng si loin Mandala Minn motor lam honnak zong tuah a si lai,” tiah Chin Ramkulh Social Affairs Minster Pu Pau Lun Min Thang nih The Hakha Post ah a chim.\nDr. Anna Sui Hluan telh in Hakha ah kumtlinglo nu ngakchia tlaihhrem khamnak le nu covo dirkamhnak ni 16 chung cawlcanghnak zong an ngei i Hakha khua chung ah lam zong an rak zawh.Credit: The Hakha Post\nBe the first to comment on "Dr. Anna Sui Hluan thil tuah mi cu Chin mi caah a sunglawi tuk caah a theih mi poah nih chimh lo in um khawh a si lo hi"


Hakha Mirang holh a palhmi cheukhat – THE CHINLAND POST\nHakha Mirang holh a palhmi cheukhat\nBia kan chim tikah Kawl biafang lawng si loin Mirang biafang tam ngai kan cawh. Cu lakah a palhmi an um len. A palh ti kan theih bu cun kan hman ti awk a si lo.\nBiakinn chung i minung pathum hlasak kan thiah hna tikah Mirang biafang ‘trio’ timi kan hman. Kan chim tikah ‘tr-ai-o’ tiin a lai cafang ‘i’ khi ‘ai’ aw in kan chuah theu. A relning set cu ‘tr-i-o’ ti a si i a lai cafang ‘i’ khi ‘ai’ tiah chuah loin ‘ramri’ i ‘ri’ aw in chuah a si. Mirang biafang a palhmi kan hman lengmang nakcun Laiholh tein ‘pathum hlasa/hlasak’ tiah kan hman awk deuh a si.\nCataar lian deuh tuah kan duh tikah palasatik phun in nammi ‘vinyl’ hman a si. Khi zong khi ‘vi-nai-al’ tiin a aw kan chuah i a taktak awchuahning cu ‘vai-nal’ ti tu a si. TV kan zoh tikah a hmehnak kutken te zong khi ‘remove’ asiloah ‘remove control’ kan ti. A taktak cu ‘remote control’ ti a si. ‘Elite’ timi zong khi ‘i-liit’ tiah a awchuah a si nain ‘i-lai-t’ tiah kanmah duh in kan chuah thiamthiam.\nZingka thawhka kan eimi kha ‘breakfast’ kan ti i chun i kan eimi kha ‘thaithawh’ kan ti. A ngaingai ahcun ‘breakfast’ timi cu ‘thaithawh’ tinak a si. Zeiruang ah dah a sullam aa khat komi a dangdang caah kan hman hnga?#\nPrevious Riantuan tikah thiamnak phun hnih\nNext Zatlangnun (society)


Online I Phozar Le Tial Thiam,Chimtiam Men Kha Zapi Nih An Zumdih Ti Hlah Usih\nMain Editor November 11, 2021 Leave a Comment on Online I Phozar Le Tial Thiam,Chimtiam Men Kha Zapi Nih An Zumdih Ti Hlah Usih\nChinram caah do kan thleng kan ti nain a donghnak ahcun pengtlang dothleng ah kan kal pah ngai in a lang. Kan dohmi aa khat kan ti nain command pakhat tang umlo hrat cun duh ning le ruahnak,kalpi ding a tam u ai dang dih caah mah cu kan dernak phunkhat ah ahun si tawn.\nKawl ralhrang an thawnnak bik cu command pakhat tangah an um mi khi an thawnnak hrampi pakhat si. Kum 70 leng tlangcung mi nih kawl ralkap kan do nain hlawhtling hmutu cu Wah miphun lawng an sirih, aruang cu tlangcung mi nih kan dohmi ral ai khat ko nain command pakhat tang umlo kan si caah anmah le state myone pakhat hmanh a la le uk kho lo in kum 70 do kan thlennak nih tulio Chin miphun kan dothlennak he pehtlai in tahchun awk aa tlakmi asi ko. Khua le pengtlang tiang in hriam kan tlai, ralhrang kan do cio kan ti, kanmah le khua le pengtlang cio vennak ding caah kan dir e tiah kan ti. Nihin tiangah peng kilven chimlo khuakhat hmanh a veng kho lo kan tampi caah Chin hriamtlai, a bik in Hakha Thantlang pengchung vialte tal cu hruaitu,phu pakhat tangah umti dih kho usilaw lohma a kal ngai lai.\nCun, tangka kha aa fun lai i kan cak fawn lai. Ramleng um family pakhat nih $1000 kha kan hriamnam tlaitu sinah hlut/pek aduh i an chungkhar meeting an thu hna tikah tihin bia an chah,an khua cdf caah$500,an peng cdf caah 300,CNA/F caah 200 an pek, ahuaha lo tukmi eidin deuh ko ah kan tangka a kal tuk.Raltu taktak sinah tlawmcem a lut tikah a caan ahcun zawng parathlei ko hna tahchunh awk deng khin kan um. Kum 70 hriamnam ai khonmi ralhrang hi oltarawk le fawite tei dingah ruah loding asi.I fun i komh dih hau,tuhlan ah uktu le lutlai si na duhnak zong kal tak hau,tangka tlai le na kutah tangka umter na rak duhnak zong kaltak hau,a ruang cu kan ralpa sining tu kan ifian le ifuntom a herh tikha no 1 ah na chiah bak hau.\nTucu IT chan si tikah thil hi thuhnawh le tlauter meimei khawh siti lo, mipi nih an theihnak dingah a tuan maw tlai ti lawng kha si. Cucaah online i phozar le tial thiam,chimtiam men kha zapi nih an zumthlu ti lo,practice kha mipi nih cuanh le zohmi si ko. Cabia laknak; Chinland 7 Post\nMin Aung Hlaing Hi Mipi Nih An Ka Tanpi Ngai Ko Rua Tiah Aaruat Mipi Nih An Duh Lo hi Athei Rua Lo →\n← Ralhrang Nih Kawlram UN palai U Kyaw Moe Tun Inn An Chuh


Previous Article Vawleicung Kum Upa Bik Hringtu Nu 5\nNext Article Mizoram Ah Vawlei Minhnak In Minung 11 An Thi\n1. Argentina: Vawleicung ah Justin Bieber a hua bik cazin laak sisehlaw Argentina ram tluk in a hua mi ram an um ti lai lo. Justin Bieber cu Argentina ram nih a ram tlawnkainak nawl a phih, a onh lo. Argentina thantar (flag) thlanglamhnak le ningcanglo zohchia in a tuah ruang ah Justin Bieber cu Argentina rammi nih an huat tuk. Cu ruang ah Argentina ram nih a ram luh an phihnak hi a si.\n2. Nichuah Laifang: Justin Bieber hla album cover ah angki aa phoihnak le a taang ah vailamtah tattoo aa tuah ruang ah nichuah laifang ram nih an ram tlawnnak nawl an phihkhar. Biaknak le nunphung a tanh tukmi Mordor khua hoihna ahcun Justin Bieber hlaphel hmanh zuar khawh a si lo, an phih.\n3. England Ram TV Program: Bieber hi TV program ah i telnak nawl a ngei i aa tel theu. Asinain Bieber cu Skin Care thilri serchuahnak an fakthanh i a faak ve ko nain san a tlai hlei lo. Bieber cu England rammi a si caah lo England thilri serchuahmi a fak tikah England mi nih an uar hlei lo. Cu ruang ah 2012 thawk in Justin Bieber cu England TV fakthanhnak program nih an phihkhar.\n4. Las Vegas Indoor Skydiving: Las Vegas khualipi i Indoor Skydiving nih Biber cu a chanchung tlawnkai khawhnak nawl an phihkhar.\n5. Australia Ram Passage Club: Australia ram khualipi pakhat ah a ummi Passage club nih Bieber cu tu hnu rat ti lo ding in an phihkhar. Passage club nih Bieber a rat lio ah an don. An don lio record a latu, hman a thlatu phone, camera vialte Bieber hnuzultu pawl nih an hrawhpiak dih hna. Cu ruang ah an phihnak hi a si.\n6. Mayan Khualipi Hlun: Mexico ram ah a ummi Mayan khualipi hlun ah Bieber le a hawile pawl an ra i inncung ah an tli, an kai, an tum bu in beer an ding. Bieber le a hawile cu kalnak nawl an onhlomi biakinn cung ah an kai, zuu an ding pah. Cun Bieber nih biakinn cung ah aa tawhrolh aa phoih i a tlaitak. Hihi Mayan hna nih an biakmi Pathian thlanglamh le phungbuar a si an ti. Cu ruang ah Bieber cu zeitik hmanh ah rat le luhter ti lo ding in an phihkhar.


Kawl Cozah Ralkap Nih A Chim Mi Cu Tlangcung Mi Hna Nih Remdaihnak Taktak Ser An Duhlo — Salai Ephraim Thawngpang\nKawl Cozah Ralkap Nih A Chim Mi Cu Tlangcung Mi Hna Nih Remdaihnak Taktak Ser An Duhlo\nSalai Ephraim August 19, 2019\nKawl cozah nih a chim mi cu Tlangcung hriamtlai pawl hna AA, MNDAA, TNLA pawl hna nih hin remdaihnak taktak tuah an duh lo.cun, hi hriamtlai pawl hna hi kawlram chungah miphun ci a mihter tu le ritnaksi (thilt’ha lo) a karhter tu an si tiah August 17 ah khan kawl cozah ralkap nih mipi sin ah theihternak an tuah tiah theih a si.\nAugust 15 zingah khan Pyin Oo Lwin i Defense Services Technological Academy sianginn,ritnaksi check nak le Nawng Hkio peng Kokdwin hlei telh chih in hmun 5 bak an kah i,hi hriamtlai buthum hna cu a kawl cozah ralkap hna nih ralhrang ah a cohlan hna ti mi kong zong an chim.cu pin ah hi hriamtlai pathum hna nih hi tibantuk in hmun 5 an kah nak a ruang hi zei dang thil ruangah si lo in ritnaksi an tuahmi ruangah a si tiah kawl ralkap nih an chim.\nCun, hi tibantuk in kawl cozah ralkap hmun 5 kah an si nak a ruang pakhat cu July 25-28 karlak ah khan kawl cozah ralkap hna nih Kuatkhaing peng chungah a um mi Sioh Haw khua in nichuahlei meter 3000 tluk a hlatnak hmun tiva a ton nak hmun ah tlangcung hriamtlai pawl hna nih ritnaksi an tuah nak hmun hna cu an rawh piak dih hna.cu hmun ah cun ritnaksi an tuah nak 16 billion renglo man zong an rawh piak dih hna tiah theih a si.\nCun, thil dangdang an tleih mi le an lak mi hna a tam pi.cu chungah cun Acid dur kalan 50 pin ah acid thir bantuk a pipa ngaingai mi palang 5280 renglo an tleih.cun, washing soda(a phut)90 renglo an tleih pin ah rinaksi an tuah nak hmun thlamte 1220 an tleih.cun, ritnaksi an tuah nak caah a herh mi GAS dur 1144 an tleih fawnan tleih mi thil hna hi tampi a um.cu ruangah kawl cozah ralkap nih a chim mi cu AA, MNDAA, TNLA pawl hna nih remdaihnak tuah an duh lo an thil tuah mi hna hi chim cawk a si lo.cu ruangah hi tibantuk in ral kan thawh nak hi a si tiah a cozah ralkap lei in an chim.\nTagged Kawl Cozah Ralkap Nih A Chim Mi Cu Tlangcung Mi Hna Nih Remdaihnak Taktak Ser An Duhlo\nDaniel Sakhong: Hi Kan Hawi Le Hna hi Kan Tawnnak Hmun Paohh Le An Rat Nak Khua Cio Ah Miphun Nih Dawtkhawh Le lawmhkhawh Cio Izuam Hna Usih →\n← Kum 51 Nu Pakhat Cu A Chiat’ha Chungah Anfangkha A Tap Sual I Nganfah Tuar Bu In Sizungah Zoh Khenh Cuahmah Lio A Si


Mindat Khuachung Ah January 3 Thok In Hriamnam Ken An Khap Cang - THE CHINLAND POST\nMindat Khuachung Ah January 3 Thok In Hriamnam Ken An Khap Cang\nTCP-Thantlang| 2019 January 5| Mindat khuapi chungah hriamnam, (li le thal, namte tibantuk) mi sawhsawh nih i kan tawnmi cu January 3 thok in i ken ti lo dingin an khap cang tiah pengukzung bawi minsen thutnak in nawl an chuah cang.\nAn khuachung ah daihnak, remnak le pakhat le pakhat i dawtnak a len khawhnak ding caah a tubantuk in an khap hi a si.\n“Hi nawl an chuahmi cu Biaknak lei puai le ni sunglawi tibantuk ni lawngah hman le i ken khawh a si lai pin ah nawl pek hnu lawng ah i ken khawh a si fawn lai. Nawl ngai lo in hriamnam aa ken mi cu 1948 kum Chin Act upadi poh-mah 34 (6) ning in dantatnak pek an si lai” tiah Mindat khuami Salai Aung Law Ha nih a chim.\n“Hi bantuk in nawl an chuah hi a tha tuk, tha zong ka pek hna. Voikhat ah Cycle i cit bu in meithal an i kenmi cu an thlak sual i a puak i vampang awnglak in a khen. Pakhatkhat an i sik/velh tawn zongah hriamnam an i bochan ngai hna. Tuandeuh zongah nam i sawhnak tiang a rak chuak bal” tiah a biapeh ah a chimchih.\nPrevious Mai Ni Iang Motor In A Pahtu Sagaing Ramthen Biaceih Bawizik Fapa An Tlai Kho Rih Lo


KHAH THAWNGPANG TTHA TAKTAK A CHUAK CANG HIH, ASUNGLAWITUK – The Chinlung Post\nModerna: Covid vaccine nih 95% Khamkhawhnak Thazaang a Langhter Cang. Covid-19 khamtu vaccine thar an sermi hi 95% tiang hmual a ngei cang, tiah US company Moderna i data hmasa nih a langhter. Pfizer sin in a phichuak bantuk in Moderna sinin hmuhmi a phichuak hi lung a hmui ngaingai i, vaccine an ser cio mi nih tutan pulrai donghnak a tuah khawh cang lai, tiah ruahchannak a thawnter chinchin cang.\nZeidah kan theihlo mi a um? Kan hneksakmi hna zaanghleicawi pawl an sining fiangtein theih khawhnak dingah caan saupi zoh rih kan hau. Cucaah, tutan vaccine kan chunhmi hna hi zeican dah a daih lai, timi hi kan thei kho rih lo.Cun Covid in a thi tambikmi kum upa pawl cungah zeitlukin dah hmual a ngeih lai, timi kongah data pakhat hmanh a um kho rih fawn lo.\nAsinain, tutan vaccine nih hin kum kongah a thazaang a sungh te lai hi data nih a langhter mi a um hraw lo,” tiah Mr Zaks nih BBC ah a chim. Cun, tutan vaccine nih hin Covid in zualhma lo dingin mi pawl a khampiak hna, asiloah midang chonh kho lo dingin maw a tuah hna, ti zong hi theih a si rih lo. Zeitindah vaccine hi hmanh a si, timi hi a cunglei biahalnak vialte nih lai a rel ding khi a si. A safe (him) maw?\nPfizer vaccine he tah zeitindah tahchunh a si lai? An karhlan daan hi ai khat ngai. Immune system thawnter dingin cii in sermi virus phunkhat cu minung tak chungah an companyan chunh veve hna. A hmasabik an data veve nih an langhtermi zong tutiang ah cun ai khat ngai, Pfizer vaccine nih 90% tiang khamnak thazaang ai ngeih, Moderna vaccine nih cun 95% hualham tiangin khamnak thazaang ai ngeih.\nAsinain, hneksaknak cu pehzulh in an tuah veve ko rih i, a donghnak hi % an chuahpi te dingmi hi a thleng kho mi a si ko rih. Moderna vaccine hi saupi i chiah khawh dawhdang a si, zeicahtiah thla 6 chung tiang hi minus 20C ah thatein chiah khawh a si i, a thami fridge chungah cun thla 1 hrawng tiang cu i chiah chung khawh a si.Pfizer vaccine belte hi cu hlei in a kikmi ah chiah a hau, minus 75C hrawng tiang a kikmi ah. Asinain, ni 5 chung hi fridge chungah chiah khawh a si ve.\nRussia nih an sermi Sputnik V vaccine zong hi 92% tiang a hmual a tha cang, tiah a hmasabik data an chuahmi nih a langhter, tiah theih a si. Vaccine cu zeitikah dah ka tinco khawh te ne lai? Vawleicung khuazei zawn na um, timi le zeitluk upa dah na si, timi nih lai a rel te lai. Riikhiaktu (regulators) nih zohfelpiak dingin a ra lai mi zarh tlawmpal chungah sohluah kan tiin chom ko lai. US ah hin 20 million hrawng cu kan chuah khawh te theu lai,” tiin Moderna nih a chim.\nHmai kum in khin cun vawlei pumpi ah hman awk tha dingin a tlawmbik 1 billion hrawng cu chuahkhawh kan i zuam lai i, kan sermi vaccine hi ramdang zong nih an kan cohlanpiak nakhnga kan nawl hna lai, tiah Moderna nih a chim. UK nih nihin tiang i vaccine an i cah ciami hi phun 6 a si cang i, Moderna vaccine hi 6 lakah ai tel rih lo caah, cah ve le vah ve lo ding kong an ceihkhaan lio pi a si.\nVaccine chunh hmasabik dingmi ah kum upa pawl si te dingin, UK cozah nih timhlamhnak an ngei. Zeitian dah vaccine hi rian a tuan ning a si. Moderna nih hin RNA vaccine a ser. coronavirus hrik a cii phunkhat(genetic code) kha minung takchungah siriin in a chunh. Cu nih cun protein dah hi cak ngaiin a cawlcanghter, asinain virus dihlak ningin cun a cawlcanghter lem lo. An ronhmi cii in sermi virus nih cun ral do kho dingin immune system hi training a pek lai, ti a si.\nCoronavirus doh awkah kan takpum cu antibodies serchuah kho dingin training a pek lai, cun T-cells tiin theihmi immune sytem a dang phunkhat zong cu training a vun pek rih lai. Zeibantuk dah a caak (reaction) a tuahmi an si? Moderna sinin thawngpang kan theihmi cu lung a hmui ko. A ra lai mi thla tlawmpal te chungah vaccine tha taktak kan i ngeih khawh cang lai, tiin thazaang a kan petu thawngtha taktak a si,” tiah Imperial College London in Prof. Peter Openshaw nih a chim.\nTutan thawngthanhmi nakin a tlam a tlingdeuhmi hluhchuah kan herh rih, asinain, tutan thawngpang nih milung cu a kan thawhter ngai i a tha hringhran ko,” tiah a chim. Kan hnungzarh i Pfizer nih thawng an thanhmi bantuk tein, hmual a ngei taktakmi a phichuak he a tu bantukin vaccine pakhat serchuah a si mi kong kan theihmi hi thawngtha taktak a si,” tiin University of Oxford in Prof. Trudie Lang nih a chim.\nHihi cu hneksaknak a laifang hrawng lawng a si ko rih, zeicahtiah, vaccine kan hneksakmi zaanghleicawi pawl ah virus nih a tlunhmi (cases) an um ngai rih i, aho hi dah a taktak a si mi vaccine chunh a si i, aho hi dah vaccine lem chunh a si, timi fawizaang taktak in hliah khawhnak lam an chuahpi khawh rih a hau,” tiin a chim. Credit: Chelsea Bawi.


Joe Biden Le Trump Kongah January 21 Ah Zeidah A Cang Lai Timi Chim Awk A Tha Rih Lo – The Cherry Par\nJoe Biden Le Trump Kongah January 21 Ah Zeidah A Cang Lai Timi Chim Awk A Tha Rih Lo\n← Merchantrade Visa Card ai tlaihmi hna caah thawngttha!\nPresident Trump i “American First” policy le America mipi nih Tuluk ram hmuhning lungput ai thleng cuahmah ve. →


Thawng Tha : Biden Cu Green Light An Pek Cang – Onlinenungak\nThawng Tha : Biden Cu Green Light An Pek Cang\nMalaysia le India ummi kan Laimi hna nan thla camnak cu Pathian nih a theih i thil tha bik an tuahpiak cang hna lai. Innka cu a on cang lai. Nan lung dong hlah uh. Nan cung i nahchuah ziarngeihnak he a khatmi thinlung ngeimi US ummi Pastor cheukhat le micheu khat nahchuahnak le ziarngeihnak cu Pathian nih a tei dih cang hna.\nNan Pathian cu Thangthat chin ko uh. Nan kut vui kua in beeng uh. Nahchuaknak ziar ngei mi hna nih Trump nih a tei lai i kan kut vui thum kan bengh lai an ti. Atu cu nahchuah ziar ngei mi hna cu Pathian nih an biang le an hna khaw ah chet cikcek in a bengh cang hna. Cei hna seh.! Krifa kan si an ti i Papak zuar, hlawhhlang nu he rumro a zi mi pa cu Pathian nih a covo a chuh cang.\nMihor si. Mihor cu Laimi nule Pa mihor hna nih an tanh i an tawkuat in thla an campiak. Biaknak pakhat te lawng zoh in Lainu Laipa hna nih nan tanh. Kan ram le Kan miphun ca ah PIA Khat man hmanh man ngei lo minung a si.\nBiden ka huat a ti tu hna ruat tuah Biden cu hlawhhlang PaPak zuar he ciah lo. Pathian theimi asi. Nan uar mi pa cu atu a rian a dih cun TAZA CUAI tu ding nih an Hngah ko. Thil dang zoh lo in Biaknak pakhat te lawng zoh cu One way nan si.\nJerusalem cu Lai khua li pi si lo. Jews miphun cu Laimi an si lo. Anmah he pehtlaihnak pakhat hmanh kan ngei lo. Kan Bible cun a peh ko nain Kan zumhmi Bawi Khri cu Jews miphun nih zei ah an rel lo. Kamhtu tiah ni hin ni tiang an cohlang nemmam lo khah.\nBible thar cu zei ah an rel lo. Bible hlun lawng ni hin ni tiang an cohlan. Laimi hna Jerusalem cu nan khua pi si lo. Jews miphun nan si hrim hrim lo. Israel ram cu nan ram si lo.\nMizo kan Unau pawl a cheukhat nih Israel ram an rak ser kaa teah Jews kan si kan ram kan panh lai an ti i Nihin Israel ram ah an rak kal i an pem. Jews miphun hna nih Jews miphun an si lo kha tha tein an theih.\nAtu ah mah mi pem hna cu Palestine ram he a naihnak bik ramri ah an chiah hna. Khua an sakter hna. Aruang cu nan thei maw? Palestine hna le Israel miphun hna cu Ral an si. An i thua peng. Cutikah Kan Unau hna mizo pawl cu Human shield ah Israel hna nih ramri ah an chiah hna. Na thih si le anmah thi hmasa hna seh.\nKanmah Jews pawl cu him usih timi thinlungput ziaza an ngei. Israel khuapi tehna ah khua saknak nawl an ngei lo. Ral he a naihnak bik ramri ah an chiah hna. Hi bantuk thinlungput ziaza chia a ngeimi hna Jews hna cu Ni hin Lai mi nih nan tanh hna Thla campiak hna usih nan ti ngam rih. Mah nakcha cun Kanmah ram le miphun an biaknak ca tuah Thla cam a tha deuh lo maw?\nMah miphun kaltak zei rel loin Miphun dangpi Biaknak dangpi Miram dangpi Zei i a kan rel lomi Israel miphun hna caah cun Thla cam usih nan ti tawn mi hi hruh maw si deuh Fim dah?\nJews miphun nih Khrifa cu an huat tuk ti hi Laimi tam tuk. Ni hin ni tiang nan thei fiang lo. An khuapi Jerusalem cu Trump nih a fonh thawng in Laimi le Khrifa caah thahnemnak um hlei maw? Nanmah khuapi si lo khah! Au khuang len hlah .\nLaimi caah thahnemnak pakhat hmanh a um lo. Mah Miphun chung in Mifim thiam le Pathian a zum taktak in Kan ram le miphun thanchonak ah mi a kan hruai khotu Moses bantuk kan pe hram ko tiah thla cam u law a hman deu. Man zong a ngei mi Asullam zong a ummi Thlacamnak si.\nPastor cheukhat hna mi nan kan cawn piaknak a hman lo. Bible hlun cu a thi nan ti i phung nan chim tikah nan hman thiamthiam ko. Nan bia hnu le hmai a khat lo.\nBiaknak pakhat te lawng zoh in kal nan duh.Kan hal ta hna lai. Atu ah kawl nih khin heh chet tiah kan that hna sehlaw nan tanh tuk mi Israel miphun hna nih khin an ralkap rak thlah in Laimi cu an in khamh hna hnga maw?. An taw hmanh a zaa lai lo khah.\nUS ralkap nih tah Laimi khamh ding ah an Ralkap an thlah hrim hrim lai tiah nan chim ngam lai maw? A har lai. Miaknak pakhat men cun an kan bawm nemmam lai lo khah nan lungfiang uh. Ram ngan hna nih Mi ramdang le miphun dang an bomh tik hna ah anmah caah thathnemnak a um lo ahcun fawite in mi an bawm nemmam lo.\nLairam le Lai miphun cu US cah thathnemnak pakhat hmanh le ruahchannak a um lo. An bawm nemmam lai lo. An kaa lawng in an au lai. Mah cah US cu miram tampi le miphun dang hna nihcun Big mouth Less hand an ti.\nMah caah cu thla nan cam duh taktak ahcun Kanmah miphun le Kan ram thanchonak tuah Bawipa Pathian Hruaitu tha le mifim kan pee. Kan mino hna chung in Mi fim le mitha kan pe. Kan miphun Ngandamter. Kan ram ngandamter.Thanchonak phuntling kan pe ve.\nNangmah an tihzah in ziaza tha he na Bible ning in a zumtu le A zultu kan si khawh nakhnga Lam ka hruai. Zuding le rithai si Kunya le khaini le Kuak zuknak tiang in kan hlawtter.\nFim thiam sang cawnnak ah a zuammi le a thiammi Fanu Fapa tha kan pe. Kan ram le kan miphun dawtnak thinlung ngeimi Kan si khawhnak fimnak kan pe. Mithaathu si lo in zuamnak he riantuan huammi Fanu le Fapa tha kan pe .Kan cin thlai mi le kan satil tiang thla chuah kan pe. Kan vulei hi Thlumter. Khua caan hman le khua caan tha kan pe tiah thlacam u law a tha bik.\nKanmah miphun le kan ram he pehtlaihnak a um lomi Israel miphun ca le Jerusalem caah na tawkuat in na mit tla tiang thlacam Len hlah. Kanmah Biaknak le kan miphun kan ram ca tuah a hmanmi Thlacamnak hi ngei cang hna usih.\nNahchuah ziarngeihnak nih Thil thaa a chuahpi bal lo. Thil hman lungthin thiang le DAWTnak lawng nih Thil tha le thil hman a chuahpi tawn. Nan pu Trump cu Pathian nih a pekmi a covo cu a hman a thiam lo. Huatnak le miphun thleidannak a ngeih tuk ruang ah Pathian nih a covo cu a chuh than cang.\nPathian duh ning hohmanh nih theih khawh asi lo. Kan kaa in kan chim mi le kan tuahsernak a dan tuk ah cun Pathian zong a kan zum lo i Mipi zong nih an kan zum ti lo. Ni hin kan hmuh mi thil um tu ning cu asi ko. Huatnak pakhat hmanh a tel lo. Mah le hmuhnak zumhnak cio in tial mi asi.\nKan hmuh ka kauh ding le Kan fim thiamnak karhnak caah CAA tampi rel i zuam hna usih. One way lawng in hmuh le kal cu Thil tha a chuahter lo.\n_______ David Bual Hre


Video: Atu Lio Ah Alinsa Taktak Mi Asian Nu Le President Trump Bia An I Lehnak – Chuncha News\nVideo: Atu Lio Ah Alinsa Taktak Mi Asian Nu Le President Trump Bia An I Lehnak\nBia an i lehnak a tanglei ah ka tar chih. Keimah hmuhning zong tawite ka langhter.\nMedia nu: Corona virus zawtnak testing kongah cun ramdang vialte naak in US hi a tha cem kan si tiah voitam ngai na chim cang.\nTrump: Si ko.\nMedia nu: Zeidah na duhnak a si? Nifatin in American an thih cuahmah lioah vawleicung ram na zuamcawh lengmangmi hna hi zeidah na duhnak a si? Nifatin in a zawmi case thar an kan hmuh peng fawn?\nTrump: A si. Vawleicung ram kip ah minung an thi lengmang ko. Mah hi biahalnak hi Taluk na hal hna awk deuh a si. Rak ka hal hlah. Taluk kha va hal hna. Ok? Kha biahalnak kha na hal hna tikah naa ruah lo piin an in leh khawh men.\nMedia nu: Sir, Mah cu keimah theng te cu na ka chimh? Taluk cu zeiruangah dah ka hal hna lai?\nTrump: Aho theng hmanh kan ti hna lo. Hi bantuk bia dawhcah lo a halmi paoh ka ti hna.\nMedia nu: Bia dawhcah lo biahalnak a si lo.\nComment: Asian nu le President Trump an lehnak hi atu lioah a linsa ngai. Cu hlan deuh zong ah Asian nu nih duh a nung lo ngaimi bia a rak hal bal cang. Atu ah midang Asian nu nih a hal than. Tutan cu Trump a mawh bak lo.\nA biachim aa dawhcah lo ngai. “American minung an thih cuahmah lioah testing kongah US a tha cem kan si tiah vawleicung ram na zuamcawh lengmang hna. Zeidah na duhnak a si?” tiah a hal. Thinhun phu ngai a si tiah ka ruah ve. Zei bantuk President hmanh nih an duhmi biahalnak a si lai lo.\nPresident dang zong si hna seh law Trump bialeh bantukin an leh lo hmanh ah bianeng in fak taktak in an den chih hrimhrim lai tiah ka zumh.\nAmerican minung tam ngai an thih le thih lo cu um seh law biatak tein Trump cozah zuamnak thawng in testing kongah a thawng cem ah an cang tak cang ko. American mipi sinah an riantuan hlawhtlinnak a chimmi a si. Asinain Asian nu nih bia merhpiak phun le huattlai phun in a halmi cu an rem cio hrim lai lo.\nAsian nu a siah a dangdang an siah Trump nih a lehning hna hi aa tlak ko rua tiah ka ruah.\nVideo zong ka tar chih! Ref: Luther Tin Hre


CDF Le Kawl Ralhrang Karlak Kahdohnaka Zualhma Tuk Hringhran - News and Media\nKanpetlet Ah Kahdohnak A Fak, SAC Ralkap 15 Leng An Thi. Chin ramkulh, Kanpetlet CDF sakhan pakhat cu SAC ralkap nih thazaang tampi hmang in an kal hnawh i kahdohnak a fak, SAC ralkap 15 leng an thi tiah CDF-Kanpetlet nih cathanh an chuah. June 10 ah Kanpetlet CDF Battalion 2 Vakok sakhan cu thazaang tampi in rallam an sial caah zinglei Sml 7:00 in zing slm 9:00 tiang voi 1, zanlei Sml 1:15 in zaanlei Sml 4:00 tiang voi2 tiin kahdohnak fak ngak a chuak. Cu kahdohnak ah SAC ralkap lei a thi mi an tam caah.\nKyaukthu um SAC ralkap le Mindat Khah- Lah- Yah 174 hna nih 120 mm hriamngan in voi tampi kah an bawmh hna i hriamnam le minung thazaang kan i thlau tuk caah Battalion 2 Vakok sakhan cu kan kal tak. Mizapi vengtu ralkap minung 2 hliam a tuar nain a fak tuk cu si l Kahdohnak a chuahnak hmun pawngkam hrawng um khuami hna cu khuacaan that lo lio zawtnak ,tlangrai a chuah lio ah ramlak ah an zaam hna . Crd – Lhtz


Matupi ah kum tlinglo pa pakhat ralkap nih an tlaih | The Chin Express\nMatupi ah kum tlinglo pa pakhat ralkap nih an tlaih\nMay 13, zaanlei sml 5:00pm hrawng ah Matupi khua, Sanbaung sang, Hakha lei kalnak lam ah ralkap nih Salai He Za Ki San an tlaih.\nSalai He Za Ki San cu kum 18 tling rih lomi a si.\n“Zaanlei sml 5:00pm hrawng ah an tlaih. Hakha lei kalnak lam pawngah a si. Kum 18 a tling rih lo. University kum 1nak hmanh a dih rih lo.\n“Atu hi palek sakhan ah an chiah. Zahan zaan cu sakhan chung mihrennak ah an chiah i tu zingka lawngah a kum tlin rih lo caah an ti i a leng ah an chuah tthan. Palek sakhan vuang chung ahcun a um rih ko. Tu chun ah a kongceih le biahal an timh,” tiah Matupi khuami pakhat nih a chim.\nSalai cu zeiruangah ahdah ralkap nih an tlaih ti hngalh a si rih lo. An tlaih lio ahhin an tukvelh tiah kan theih.\nRalkap nih uknak a lak hnu in Matupi khua luhchuahnak pawl ah ralkap le palek nih zalong tein luhchuahnak an phih i mitlaih le tukvelh tampi an tuah.\nCun bantuk in, Matupi khua ah April 7 le 8 ah ralkap nih rak tlaihmi mino 5 cu voi 3 tiang biaceihzung ah chuahpi an si cang nain zei a hleih lo pinah May 19 ah biaceihzung ah chuahpi tthan an timh hna.\nTuni zongah Hakha ah duhlonak lamzawh mi ralkap nih a tlawm bik minung 3 an tlaih hna tiah kan theih. – Khonumthung\nHmasa thawngpangMindat ah CDF le Kawl ralkap an i kap than, hliam tongmi an um\nHnu thawngpangKim So Yeon nih Baeksang Arts Awards ah ‘Best Actress’ laksawng ngah


***Vakok.Lian***: Aung San Suu Kyi Karen Ram Tlawnnak\nAung San Suu Kyi Karen Ram Tlawnnak\nMipi tthawnnak cu meithal le kuanfang nih a tei kho taktak lo. Lungrualnak nih kuanfang a tei. Lungrual cu tthawnnak a si. Ralkap cozah nih an ttih bikmi cu mipi lungrualnak thazang a si. Philipine ralbawi hlun Marcos cu mipi tthawnnak in an thlak, Indonesia ralbawi hlun Suharto zong mipi thawnnak in tei a si. Korea ralbawi hlun Chan Du Huan zong mipi thazang thawnnak in thlak a si.\nLibya ram ralbawi, Gadafi zong mipi thazang in thlak a si. Egypt ram hruaitu Mubarak zong mipi thawnnak in thlak a si. Tunisia zong mipi thawnnak in cozah an thlak, Bahrain, Syria le Yemen ram zongah mipi thazang in thlennak an i zuam cuahmah lio a si. Mipi lung a rual ahcun meithal le kuanfang nih an chei ti lo. Atanglei hmanthlak nih Kawlram mipi lungrualnak a herh zia a kan chimh.\nAung San Suu Kyi Khualtlawnnak hmanthlak\nKaren ram a tlawnnak lawng a si rih, Mandalay lei a tlawnnak tik ah mah nakin minung an tam deuh rih lai. Rili ti bang a suang dut mi minung.\nTanbo le thingtan a tlaih i, cozah dodaltu hna a phomhtu Cianh-Khan-Zi le Suan-Aa-Sin pawl khoika dah an phak. Rak chuak tuah hna seh, mah zetzat minung hi zeitindah an tuah khawh hna lai...\nAuing San Suu Kyi Nunnak Himnak caah Cincek Minung\nA luan ciami kum 20 lio ah khan kuanfang le meithal ttih lo in kan lung rak i rual sehlaw Kawlram cu ASEAN ram ah Vietnam, Thai le Indonesia nakin a thangcho deuh cang hnga.\nA khual tlawnnak ah a tha a bat zongah mipi thazang a hmuh than ahcun thazang a tlung than ko.\nMah hmanthlak nan hmuhmi nih zeidah na lungah a chuak? zeitindah na ruah? timi rak chim te u caan na ngeih ahcun.\nA tanglei ka thil chihmi hi kha rak hmet te ulaw video in tlawmpal zoh khawh a si.\nAung San Suu Kyi khuatlawnnak update cu caan kan ngeih caan tete ah thlah khawh kan van i zuam lai.\n( Sungsung pa )\nUS Ah Tap Lo Khawh Kan Si Lo A Chuak Cang


American cozah nih a raltuknak vanlawng he Middle East cungah a chawk cang — Salai Ephraim Thawngpang\nAmerican cozah nih a raltuknak vanlawng he Middle East cungah a chawk cang\nAmerican nih a raltuknak vanlawng bomb thlatu B-52 pi cu Wite House nawl pek nak in Middle East ram chung khuapi a si mi Qatar ram cungah a zei len cang tiah an Arab Emirates (AP) nih a chim.US nih a raltuknak thilri mah bantuk in Middle East ram cungah dothlatnak tuah dingin a cawlcang lai tiah kan ruah bal mi a si lo tiah Middle East thawnglatu hna nih an chim.\nCun Middle East ram cu van sang taktak in a hel i a bik in Qatar ram cung ko ah a lang khun tiah an chim.hi thil konghe pehtlai in US Air Force nih cun hi an raltuk nak vanlawng cu Qatar ram chunga Al Udeid Air ah tlawn kan i timh biatu a si, Al Udeid Air vanlawng tual rawn cu Middle East ram chungah a him cem nak a si caah zei dah lawh tiah kan ral tlawn mi tu a si tiah an chim.\nA si na in Squadron of Barksdale Air Force nih cun US raltuk nak vanlawng bomb thlatu Qatar ram cung a rak lio ah hin bomb t’ihnung 20 bak an rak i ken.hi thil hi US a cozah nih Iran ram lei ah a raltuk nak tilawng USS Abraham Lincoln aircraft carrier strike groups pawl hna an i thawh bak in Qatar ram cung ah cun rak hmuh a si cawlh tiah an chim.\nUS Secretary of State Mike Pompeo nih EU ram ah Germany foreign minister ton ding i a kal lio ah ruahlo pi in cu a timh mi cu a alet i Iraq cozah tu a va ton hna pin ah Greenland cozah he tu ton biaruahnak an tuah,cu caah US cozah nih thil tuah a timh mi a um ko tiah an chim.\nTagged American cozah nih a raltuknak vanlawng he Middle East cungah a chawk cang\nTrump nih a chuankhan ngai cu Democrat party nih den an timh hoi cang →\n← Iran Islamic Revolutionary Guards pawl hna an rak i hrocer len ve cang


Wine A Ri Mi USA Chin Nutung Nu Pakhat Nih A Pasal A Report i Police Nih A Mah Tu An Rak Tleih – CHINLAND TODAY NEWS\nWine A Ri Mi USA Chin Nutung Nu Pakhat Nih A Pasal A Report i Police Nih A Mah Tu An Rak Tleih\nOctober 30, 2019 admin Chin News 0\nTuni 28 October zingka 7:30AM in inn in riantuan ka thok i zanlei 7:47Pm ah baa nawn in inn ka phan . inn ka phak ah cun mi minung pathum kan inn ah an rak thu ko .ka riantuan nak ah ka baa ngai i mileng he thut ti i bia van i ruahzong cu ka thinlung ah a um kho lo ngai nain , rian herh tuk hna a si sual ah ka ti i aww na kan leng maw ? ka office lei ah hin thu hna u sih law bia kan i ruah hna lai tiah hmaipanh te cun ka ti hna .\nka office chung ah cun kan vun thu hna i an mah lak i minung pakhat nih “ningzak tuk zong a si ko nain nangmah sin ah ruahnak hal kan in duh ko ” a ti pah in a kut in catlap pahnih cu a van i chuah i a ka pek . catlap cu ka van lak i ka van rel tik ah cun police nih nizan ah minung pakhat innchungkhar ah buainak a chuahpi ruang ah an tleih nak ca a si .mah hi a ho dah a si tiah ka hal hna tik ah ca a ka pe tu pa nih cun ” mah hi kan upa nupi a si nizan ah police nih zantim ah an ral tleih ” tiah a chim .\nka milen gminung pathum lak ah cun police nih an tleih mi nu i a pasal zong cu aa tel ve i a mah cu zei tin dah na nupi an tleihning cu a si fiang deuh in van ka chim tuah tiah ka hal .ai thawh i a chim mi cu ” kan nu hi a can tete ah wine din a hmang mi a si .a ding tuk zong a si lem lo , nizan cu a ri deuh i si rua buainak zeihmanh kan ngei lo nain keimah cu a ka kheuh a ka bengh , cu pin ah police a call hna i keimah tleih dingin a auh hna .\npolice cu kan inn ah an rak phan i thil sining a kan hal tik ah vanthat ah ka fale nih kan nu a cawlcangh ning le thil sining cu\nan rak hmuh ve i police sin ah tha tein an chim tik ah keimah tlai lo in kan nu tu cu police nih an tleih nak a si “tiah a chim .”A va poi ve aww, a poi taktak si ka ti . An nu khawika thong ah dah an chiah ti mi ka hawl pi hnu ah an nu hi zei tin dah kan chuah ning a si lai ti mi kong kan i ruah hna . an lawi lai ah bia tha tein ka cah ta mi cu ” nan nu na va chuah tik ah na ngeihthiam nak va chim te, cun a ningzah nak a fahtuk nak hnga lo thazang zong va pe thiam te law .\na palh cang nain hmailei tu ah palh than lo hi a biapi . Dallas hrawng ah hin kawlram mi holh thim lo mi thongtla mi tampi he kan i tong bak cang hna . Chinland Boyz Gangster paw he zong kan i hmu tong bal . DFW naihrawng mah le mah ai thah mi pawl hna he kong tiang bia ai ruah bal mi ka si tik ah ka hmuh ton mi in chim ah cun ningzah mualpho nak ing khawh lo ruang ah mah le mah thah nak hi a chuak tawn tiah ka ruah caah nan nu zong mah bantuk a si sual lo nak hnga a sual palh nak cu ngai thiam law tha tein daw law hi bantuk a ton can ah a thazang tu si i zuam hram ko tiah bia ka cah ta .\nbia kan i ruah dih hnu in zan tlai hnu ruah siamsiam tete in a sur mi lak ah thong thlak a tim tu an nu ngeihthiam in thong in lei ah va chuah ding in a hawi le pahnih he cun an kal ve .\nNote : Hmanthlak hi ai tlak ning in kan chiah chom mi a si , rak kan theithiam u . ( Photo Credit )\nCredit : Salai Z T Lian Facebook\nTuchan Nupawl Ningzak An Si Cang Ning Hi , Tial Zong ah hin Nupawl Hmaikhah Zong A Si Ti Lo